Alice skriver: “Et BRAG af en gospelkoncert” (SoulSingers ODEON koncert 2) – OpenUp presents: SoulSingers\nHjem » Blog » Alice skriver: “Et BRAG af en gospelkoncert” (SoulSingers ODEON koncert 2)\nby jannewind|Udgivet 15. maj 2017 |1 comment\nOgså Alice fra SoulSingers alt-gruppe var så høj på gospelenergi efter i lørdags, at hun måtte dele sin begejstring og oplevelse af dagen og koncerten. Værsgo, Alice – bloggen er din!\nI forgårs – den 13. maj 2017 – holdt vi i SoulSingers vores helt egen koncert i Odenses nyåbnede kulturhus ODEON. Vores helt egen KÆMPE koncert! Næsten 1400 gæster havde valgt at bruge deres lørdag aften sammen med os. Jep! Knap 1400! Til en gospelkoncert i Odense! Et antal jeg i min vildeste fantasi ikke troede, det var muligt at nå op på, da jeg hørte om Jannes forventninger første gang. Det var i februar og jeg var lige blevet optaget som SoulSanger. Og jeg kendte ikke korlederen – Janne. Vidste ikke hvor målrettet, dygtig og ambitiøs hun er – og hvor hårdt hun knokler for at nå de drømme, hun og koret har. Jeg blev klogere. Drømmen GIK i opfyldelse! Det blev en bragende succes! Og publikum var med os hele vejen, og både de og vi havde en fest!\nVejen derhen krævede hårdt arbejde i koret. Detaljer blev øvet og finpudset. Vi øvede hjemme og vi øvede sammen. Og det store koncertprogram blev i løbet af et par måneder lagret på rygraden og i hjertet, så vi kunne levere til koncerten. (Ja – og så skulle vi jo også lige synge for HKH Dronningen undervejs. En fed oplevelse. Og en smagsprøve på, hvordan det var at stå på scenen i ODEON foran et stort publikum – og den aften også på live tv. Det gik godt – rigtig godt. Og jeg tror det gav lidt ekstra selvtillid, at vi under ret krævende forhold kunne gå ind og levere der.)\nGeneralprøven lørdag gik godt. Mikrofonerne sikrede super god lyd og gav mulighed for virkelig at nuancere vores sang – men afslørede også, hvis vi glemte de lækre detajler, vi havde trænet. Så det krævede, at vi ikke bare satte på ’autopilot’, når først musikken spillede og et overvældende stort publikum kiggede på os om aftenen.\nVi havde inviteret ”flashmob-gæster” til at deltage i en del af generalprøven. Det var publikummer, der – som en overraskelse – skulle synge med på vores finalenummer. Og de så ud til at nyde at synge sammen med os på scenen og vi nød at have dem med.\nEfter generalprøven var der travlhed inden koncertstart. Der skulle spises, klædes om, lægges makeup og sættes hår. Der skulle males SoulSingers-hjerter på håndfladen af alle sangere. En effekt, der skulle afslutte første sæt. Og der skulle skrives på autografvæggen i en superflot SoulSingers ramme.\nForventningen var stor, da vi skulle på scenen. Og hold fast hvor vi glædede os! Vi var velforberedte, havde et fedt band og de dejligste solister – Janne, Gerner og Laura. Det vidste sig også lynhurtigt, at vi havde verdens bedste publikum. De var bare 100% med – og nøj hvor var det skønt! Jeg har sunget gospel i mange år. Haft forskellige super-gode korledere og store oplevelser til koncerter. Denne koncert var min første med SoulSingers og med Janne som korleder. Og den overgik alt hvad jeg har oplevet! Der er så meget glæde og kærlighed i koret – og Janne giver en kæmpe tryghed med hendes tydelige ledelse. Trygheden giver overskud. Overskud til at huske detaljerne – også når musikken spiller og et stort publikum kigger. Overskud til at være autentiske – til at synge med hjertet og bare være sig selv. Overskud til at dele glæden og kærligheden både med hinanden, Janne, band og solister – og ikke mindst med publikum. Det tror jeg bestemt kunne mærkes!\nFørste sæt gik forrygende – og alt for hurtigt, var vi mange, der syntes. Vi synes kun lige, vi var kommet på, da Janne gav tegn til at afslutte sættet. På afslutningstonerne i We Shall Overcome løftede stemmegrupperne skiftevis en hånd i vejret. UV-lys lyste hjerterne i håndfladerne op og gav en flot effekt.\nFesten fortsatte i andet sæt og publikum stod op allerede efter introen til den første sang. Og der var også både fællessang og stille numre – og vi fik virkelig vist de fine nuancer i de stille numre. Hvilket er ret godt gået af så stort et kor!\nGennem hele koncerten fik både Janne og Laura imponeret publikum med deres sang, energi, nærvær og overskud. Og det skal jeg da lige love for, at vores egen Gerne også gjorde! Hold op en solo han fik fyret af. Min familie synes, at han skal på forsiden af SoulSingers pladecover. Og det kan jeg kun være enig med dem i!\nDa vi nåede til finalenummeret var vores flashmob-deltagere klar til at synge med fra salen. Der skete bare det, at hele salen rejste sig, så vi ikke kunne se flashmob’erne. Men vi kunne høre, at de var med – og det var skønt!\nHer ’dagen derpå’ er jeg fyldt op af taknemmelighed over at være en del af det fantastiske fællesskab som SoulSingers er! Af at have været en del af en kæmpe oplevelse, hvor vi holdt op med at være individer, men var kor. Hvor vi sang med én stor mund, lyttede opmærksomt til hinanden, viste glæden og delte kærligheden til sangen, livet, hinanden. Og hvor ord som ’Dreams come true’ og ’I love you – I need you to survive’ har en helt særlig betydning for vores fællesskab – SoulSingers.\n(billede af Rikke Sommer)\nMaria Voigt bag kameraet (SoulSingers Islandstour del 4)\nOne thought on “Alice skriver: “Et BRAG af en gospelkoncert” (SoulSingers ODEON koncert 2)”\n16. maj 2017, 12:50\nSå dejligt beskrevet Alice\nPrevious post Lea skriver: “Drømme kan gå i opfyldelse” (SoulSingers ODEON koncert 1)\nNext post Laila skriver: “THIS is my Destiny” (SoulSingers ODEON Koncert 3)


Frame Knit Vest Rose – Noellafashion DK\nFrame Knit Vest er en oversized strikvest med lidt mere længde og ærmer end den gængse strikvest. Vesten er med en bred halsudskæring, og der er ribkant i vestens bund og hals. Kvalitet: 60% Polyester, 20% Mohair, 10% Wool, 10% Polyamid.\nBrug vesten med en bluse, der har længere ærmer, så du får et cool lag-på-lag look. Vesten falder også smukt over kjoler, netop på grund af sit oversized snit.\n1 x Noella Frame Knit Vest Rose blev tilføjet til kurven


♋ - Emoji Krebs stjernetegn betyder - Emoji.nu\nEmoji ♋ - Krebs stjernetegn\nHvad betyder ♋\nDenne emoji repræsenterer stjernetegn Krebsen, og bruges i astrologi til at repræsentere nogen født inden for et bestemt datointerval. For at være en krebs skal man være født i perioden 22. juni til 22. juli. Hvis du er nysgerrig efter horoskopet i dag før krebsen, kan du klikke her dagens horoskop krebsen.\nInfo om emoji krebs stjernetegn\nHer kan du læse mere om emojin ♋. Hovedgruppen som emojin krebs stjernetegn tilhører er Symboler, en gruppe det deler sammen med yderligere 296 lignende emojier. Mange emojier er også tilgængelige i forskellige varianter, som f.eks andre hudfarver, for krebs stjernetegn er der dog ingen varianter.\nEmoji krebs stjernetegn på andra språk\n🇺🇸 Engelsk: Cancer\n🇩🇰 Svensk: Kräfta (stjärntecken)\n🇳🇴 Norsk: Krepsen\n🇫🇮 Finsk: Rapu horoskooppimerkki\nKopier og brug emoji ♋\nHvis du vil kopiere emojin krebs stjernetegn til f.eks. bruge det i en email eller i en chat, skal du bare klikke på knappen "Klik her for at kopiere emojin" under emojin øverst på siden. Emojin vil så ende i dit udklipsholder, og du kan nemt indsætte det på den sædvanlige måde - f.eks. ved at trykke på ctrl+v (eller cmd+v på en Mac), hvis du sidder på en almindelig computer. OBS! Denne funktion virker ikke på smartphones og er derfor skjult, hvor du i stedet kan trykke på fingeren mod emojin i et par sekunder, indtil der vises en dialogboks, der spørger om du vil kopiere den, så kan du let markere (hvis den ikke allerede er automatisk ) og derefter kopiere emoin.\nHex kode: 264B\nBrug i HTML: ♋


Tryghed i dit hjem | Låsesmed sørger for sikkerhed\nLåsesmed i Valby siden 1942\nEn erfaren låsesmed er en dygtig låsesmed. Med sin grundlæggelse i 1942 er låsespecialisten John R. Hanson A/S faktisk Danmarks ældste specialfirma indenfor låse- og sikringsbranchen, og er i dag stadig en af de førende indenfor deres branche. Butikken har lagt på samme adresse i Valby siden firmaets oprettelse, og er dermed en af de gode gamle Valby-erhverv. Låsespecialisten John R. Hanson lægger vægt på service i høj kvalitet baseret på dybe kompetencer.\nJohn R. Hanson A/S har en bred vifte af erfaringer inden for bl.a. alarmer, nøgler og adgangskontrol, og deres konsulenter er kompetente og faguddannede.\nMed en døgnåben låsesmed behøver du ikke sove på måtten\nDet er slut med åbningstider: John R. Hanson A/S er nu din døgnåbne låsesmed i Frederiksbjerg og Valby. Der er intet værre end at stå ude foran sin hoveddør midt om natten uden at kunne komme ind, så en døgnåben låsesmed i dit område er en uvurderlig hjælp. På den måde er man altid garanteret, at man vil kunne komme ind i sit hjem hvis uheldet skulle være ude – uanset tidspunkt på døgnet. John R. Hanson bestræber sig på at være førende inden for montørarbejde af højeste kvalitet, og med døgnåben service er dette ikke længere begrænset til de solrige timer.\nTrygge byture med en døgnåben låsespecialist\nDu kan nu trygt tage ud og male byen rød. Låsespecialisten John R. Hanson har din ryg døgnet rundt, så du slipper for at stå og fryse udenfor mens du febrilsk forsøger at dirke din egen hoveddør op. Med deres døgnhjælp er Danmarks ældste specialfirma indenfor låse- og sikringsbranchen klar til at hjælpe dig når som helst.


Rapidus » Trimmet Chempaq rejser 15 millioner\nTrimmet Chempaq rejser 15 millioner\nMedicoteknikfirmaet Chempaq i Farum blev sidste efterår tvunget til at skille sig af med halvdelen af personalet. Nu har virksomheden fået tilført 15 millioner danske kroner i mellemfinansiering fra ejerne og planlægger lancering af en ny version af deres blodanalyseapparat til sommer.\nChempaq udvikler og markedsfører Chempaq XBC, et analyseapparat der anvendes til at måle mængden af forskellige typer blodceller. Det gøres direkte hos lægen, i stedet for at prøven sendes til et laboratorium, hvilket ellers er det mest almindelige i dag. Hidtil har Chempaqs apparat kunnet måle hvide blodlegemer, røde blodlegemer og stoffet hæmoglobin. Den version, som skal lanceres til sommer, måler endvidere trombocytter, de såkaldte blodplader.\n-- På den måde får vi en helt ny måler, der giver en komplet blodcelletælling på 3-4 minutter. Det er den mest almindelige blodmåling i verden, og der udføres omkring 300 millioner hvert år i USA, siger Chempaqs adm. dir. Michael Pålsson.\nNu søger virksomheden en større partner til lancering og distribution af det nye apparat. Michael Pålsson håber at have en aftale klar i løbet af et par måneder.\nSidste efterår havde Chempaq 32 ansatte, nu er der kun 16. En person arbejder på firmaets afdeling i USA, resten i Farum. Hidtil har selskabet solgt omkring 500 blodmålere, frem for alt i USA og Skandinavien. Man regner med at kunne fremvise positivt cashflow i 2012. Chempaq ejes af InnFond, Symbion Capital I, Vækstfonden, finske BioFund og ventureselskabet Vecata.


Indsigt: Åbent brev til Landstinget\nSermitsiaq, AG og Grønlandsbanken har en fast sprogpolitik. Det hele skal være på dansk, da det er mere indbringende.\nI forbindelse med Sct. Georgs Gildets afholdelse af fest her i Nuuk, indrykkede Sermitsiaq en dansksproget annonce (Sermitsiaq Grønlands største avis), det samme var tilfældet med GrønlandsBANKEN og AG, der i Katuaqs program kalder sig selv for: AG Grl posten.\nGrønlandsbanken har to ens reklamer i bowlinghallen i Nuuk - kun på dansk. Det er godt nok. De må selv bestemme, hvilket sprog, der skal være hovedsproget i Grønland. De har besluttet, at det danske sprog skal være hovedsproget - et sprog, der bruges af 10-12 procent af den grønlandske befolkning.\nDeres bestyrelser har nok taget denne beslutning - hvem de så end måtte være.\nDa der blev stillet forslag om kun at anvende det grønlandske sprog fra Landstingets talerstol, vurderede Sermitsiaq (Poul Krarup), at det var nazisme men vurderede samtidig, at det var demokrati, at man kun måtte benytte det danske sprog i Folketinget.\nDet er tydeligt, at der stadigvæk findes danskere herhjemme, der ikke er glade for kolonitidens ophør. Det er deres egen beslutning, og det må de selv om, da det er deres demokratiske ret.\nMen vores grønlandske sprog. Hvor er politikken? Når myndighederne og andre udtaler sig til fordel for vores sprog, bliver de angrebet af vore aviser for at være ensidige og nazistiske. Desværre forstummer landstingsmedlemmerne i debatten - helt i overensstemmelse med avisernes målsætning.\nDer er ikke andet at gøre - vi må have en landsdækkende avis, der kun udgives på grønlandsk. Landstingsmedlemmerne må ikke være flove over, at det kun bliver det grønlandske sprog, der bliver benyttet i den avis.\nEr landstingsmedlemmerne enige i dette?\nKommentar fra AG's redaktion: Kære Thue Christiansen Det tog os noget tid at finde ud af, at du i din omtale af AG refererer til bagsiden af Katuaqs eget program, som ligger til fri afhentning i kulturhuset. AG har ikke indrykket annonce i dette program, og omtalen af AG i dette program er alene Katuaqs ansvar\nPS: Som det er almindeligt kendt hedder avisen Atuagagdliutit/Grønlandsposten, AG i daglig tale - både på dansk og grønlandsk. Sådan som det også fremgår af vores logo. - red.


Konfirmation: Hold en uforglemmelig tale | Magasinetliv.dk\nDen uforglemmelige tale\nSkal din søn eller datter konfirmeres i år? Du har sikkert allerede gjort dig en del tanker om de ord, du gerne vil sige på den store dag – men hvordan kommer du lige fra strøtanker og stikord på det linjerede papir til den drøm af en tale, du gerne vil holde?\nStemmetræner Klaus Møller har 20 års erfaring med undervisning i stemmebrug og performance. Her giver han ni gyldne tips til, hvordan du kommer godt gennem talen.\n1. Tal til din telefon\nI stedet for at skrive talen ned fra begyndelsen, anbefaler Klaus Møller, at du tager din mobil, og finder et sted, hvor du kan tale højt med dig selv.\nTal ud fra et par simple spørgsmål – for eksempel: Hvad er det for nogle særlige ting, der kendetegner konfirmanden?\nDet er vigtigt, at du bare taler løs. Giv dig selv lov til at sige sjove ting, holde pauser og sige 'øhhhh' en million gange. Stop når du føler, du er færdig, og vent nogle timer eller til dagen efter, før du lytter til det.\n2. Lyt og skriv ned\nMåske bryder du dig ikke om at lytte til din egen improviserede tale. Men gør det; den er sikkert fuld af guldkorn.\nDet handler om at finde de bedste formuleringer i din talestrøm, som du kan bruge i den endelige tale.\n3. Brug talesprog og korte sætninger\nArbejd på at holde din tale så tæt på talesproget som muligt. Når vi skriver, har vi en tendens til at skrive længere sætninger, med indskudte sætninger, men det kan være meget svært at læse højt, forklarer Klaus Møller.\nHan anbefaler i stedet, at du skriver din tale ned, så det ser ud som et digt, hvor hver ny sætning får en ny linje:\n“Det giver et meget bedre grafisk overblik over din tale", fortæller Klaus Møller.\n4. Øv dig, øv dig, øv dig!\nNu skal du i gang med at øve dig. Det vil først og fremmest sige, at du skal læse talen højt.\n“Om det er 10 gange eller 50 gange, er svært at sige. Men det er vigtigt, at du selv føler, at du har helt styr på de ord, du skal sige", forklarer Klaus Møller. Og husk at træk vejret! Det gør at du bevarer roen, og undgår at snuble over ordene, forklarer Klaus Møller.\n5. Brug 2 minutter for dig selv inden talen\nPå dit barns store dag kan følelserne godt hænge lidt uden på tøjet. I de sidste minutter inden du skal holde talen, anbefaler Klaus Møller derfor, at du bruger to minutter for dig selv.\nSmut en tur på toilettet, tag et par dybe vejrtrækninger, og tænk på de første tre sætninger, du skal sige.\n6. Hvis du bliver rørt\nKlaus Møller har et lille trick, som kan være godt at have i baghånden, hvis det bliver nødvendigt:\nHvis du er ved at blive så rørt, at din stemme ryster og du får en klump i halsen, så prøv at løfte hagen lidt op. Det gør, at din strube ikke får mulighed for at indtage den position, som den er i, når man græder.\n7. Hvis du bliver tør i munden\nHvis du står og bliver tør i munden, så brug to sekunder på at bide dig selv hårdt i tungespidsen, så får du mere mundvand lige med det samme, lyder Klaus Møllers syvende gode tip.\n8. Hvis dine hænder ryster\nHvis du kan mærke, at du bliver nervøs og kommer til at ryste lidt på hænderne, så forestil dig, at du har noget (fx en tennisbold) under armhulerne, som du skal klemme lidt på, for at holde fast – det giver ro, forklarer Klaus Møller.\n9. Gør det!\nJa – det tager lang tid at forberede en god tale – “men når du først har holdt talen, vil du garanteret føle, at det var al din tid værd," slutter Klaus Møller.\nStemmetræner og Performancecoach Klaus Møller underviser og coacher til dagligt skuespillere, erhvervsfolk, politikere, foredragsholdere og studieværter i stemmebrug og performance.\nSe mere på Voicestudio.dk\n7 gode råd: Når en du holder af (måske) lider af en spiseforst...\nHer er de 10 sjoveste brætspil for hele fa...\n24 idéer til en pakkekalender, dine børn v...


Generelle – HOFOR Tekniskdesign\nJOR 101 – Jordbundsundersøgelser til anlægsarbejde, krav til udførelse\nDenne kravspecifikation omhandler krav til udførelse af geotekniske, hydrogeologiske og miljøtekniske undersøgelser for anlægsprojekter i HOFOR.\nMetoder og krav til udførelse af undersøgelserne er baseret på etableret fagteknisk praksis til udførelse af undersøgelser for såvel mindre som større anlægsprojekter i Hovedstadsområdet. Kravspecifikationen er tænkt som en “Almindelig arbejdsbeskrivelse”, som i det konkrete projekt skal suppleres, og eventuelt fraviges. Dette sker i projekt- eller udbudsmaterialet, herunder SAB, hvor undersøgelsesomfang vil være nærmere beskrevet.\nJOR 101 B1 – Standard typer af boringer og undersøgelser\nJOR 101 B2 – Borehulslogning\nJOR 101 B3 – Filtersætning\nJOR 101 B4 – Boringsafslutninger\nHoveddokument JOR 101 – Jordbundsundersøgelser til anlægsarbejde, krav til udførelse inkl bilag\nJOR 102 er under udarbejdelse.\nJOR 103 er under udarbejdelse.\nANL 101 – Anlægsdokumentation\nDenne kravspecifikation præciserer hvorledes HOFOR ønsker at modtage og udveksle anlægsdokumentation mellem rådgiver/leverandør og HOFOR’s projekter. Kravspecifikationen gælder med mindre andet er skriftligt aftalt.\nANL 101 – B1 – Nummeropbygning\nANL 101 – B2 – Tekst og forkortelser til komponentliste\nANL 101 – B3 – Komponentdata (EAM-data)\nBET 101 – Beton\nNærværende kravspecifikation dækker in situ-støbt beton og præfabrikerede betonelementer til 50 år samt 100 års levetid med traditionel armering.\nBET 101 B1 – Udbudskontrolplan\nBET 101 B2 – Membraner\nHoveddokument BET 101 – Beton inkl bilag\nOPM 101 – Registrering og opmåling\nDenne kravspecifikation er udarbejdet som et nyt fælles grundlag for HOFORs krav til GIS-registrering og opmåling i forbindelse med nye projekter.\nOPM 101 B1 – Vand – DSFL-koder\nOPM 101 B2 – Vand – Attributliste\nOPM 101 B3 – Vand – Attributliste med billedeksempler\nOPM 101 B10 (erstatter tidligere B4) – Spildevand – Ledninger\nOPM 101 B11 (erstatter tidligere B5) – Spildevand – Knuder\nOPM 101 B12 (erstatter tidligere B6) – Spildevand – Dæksler\nOPM 101 B13 (erstatter tidligere B7) – Spildevand – Øvrige konstruktioner\nOPM 101 B14 Åbent Bassin\nOPM 101 B15 Attribut og begrebsforklaring\nOPM 101 B20 – Fjernvarme og Fjernkøling – Prøvetegninger\nOPM 101 B921- Fjernvarme og Fjernkøling – DSFL-koder og hvordan de vises i GIS i HOFOR\nAM 101 – Arbejdsmiljøkrav ved HOFORs bygge- og anlægsprojekter\nArbejdsmiljøkravene knytter sig til HOFORs bygge- og anlægsarbejder. Det er entreprenørens pligt at følge lovgivningen på arbejdsmiljøområdet, og nærværende krav gengiver eller uddyber denne indenfor HOFORs arbejdsområde. Kravene er generelt formuleret og kan målrettes de enkelte projekter.\nDe endelige krav vedhæftes projektudbud. Typisk vil kravene ved større projekter eller projekter med en særlig kompleksitet, målrettes på baggrund af en risikovurdering i projekteringsfasen.\nPlan for Sikkerhed og Sundhed, Revision Amagerværket\nMiljø- og Arbejdsmiljøkrav for Amagerværket\nML 101 – Miljøkrav\nHOFOR er certificeret efter den internationale miljøstandard ISO 14001. I ovenstående dokument fremgår det, hvilke miljømæssige forpligtelser entreprenøren har i forbindelse med gennemførelse af bygge- og anlægsprojekter, hvor HOFOR er bygherre.\nTillæg til ML 101 – Miljøkrav\nTVI 101 – TV Inspektion\nTVI 101 – bilag 1


Serie: #1 i serien om den tatoverede mand\nArlen bor med sine forældre på deres lille gård. Hver nat, når tusmørket sætter ind, rejser der sig en rødsom tåge fra jorden, der varsler død for enhver, der er tåbelig nok til at vove sig ud i det kommende mørke. Hadefulde dæmoner dannes ud af tågen for at få tilfredsstillet deres sult efter mennesker. I takt med at skyggerne bliver længere, tvinges menneskerne til at søge ly bag magiske runer og bede til, at deres beskyttelse vil holde indtil daggry.\nMen da Arlens verden splintres af dæmonernes hærgen, indser han, at det snarere er frygten for dæmonerne end væsnerne selv, der bliver menneskehedens undergang. Kun hvis menneskene kan overvinde deres egen frygt, kan de gøre sig håb om en dag at overvinde dæmonerne. Arlen må du tage chancen og forlade runernes ly og sammen med to andre overlevende finde en ny måde at bringe menneskeheden en sidste, flygtig chance for overlevelse.\nEn velskrevet fantasyroman der har alle elementer. Dæmoner, magi, "helte", fjender, blod og relaterbare hovedkaraktere.\nPå et tidspunkt i bogen, fik jeg tanken at den mindede mig om Ken Folletts trilogier - ikke handlingsmæssigt, men karaktermæssigt. Det her med at følge en karakter så dybt og personligt fra de er ganske små og videre i livet - en ting jeg virkelig nyder, fordi man kommer så dybt ind under huden og føler man kender dem.\nJeg har nydt at følge Arlen og Leesha i deres vidt forskellige rejser og udviklinger. Det er beskrevet utroligt godt og jeg føler virkelig at jeg har lært dem meget personligt at kende - og har fået dem ind under huden. Det er to stærke karakterer som jeg er sikker på at møde igen i næste bog.\nRojer fik jeg desværre ikke samme oplevelse med, men jeg synes han er en spændende karakter som jeg gerne vil lære mere om. Men der er nogle ting som gør at han ikke er kommet lige så langt under huden, og egentlig bare ligger i overfladen.\nBogen startede for mig utrolig svagt. En medrivende start med spænding, nok for de fleste, men jeg synes det tog noget tid for mig at komme igang med historien. Men da jeg så var i gang og fulgte Arlen og hans mystiske rejse, så var jeg hooked.\nJeg glæder mig meget til at komme i gang med den næste bog, og den ligger virkelig op til en spændende fortsættelse.


7 tips til at gå på messe | Jobindex\nJobsøgningNy i jobØvrigt\nHårdt arbejde betaler sig! Det gælder i alle henseende – også når det handler om at skabe et nyt professionelt netværk på KARRIEREDAGENE! Men hvordan ”messer” du egentlig bedst? KARRIEREDAGENE giver dig her 7 tips og tricks til, hvordan du får mest muligt du af dit messebesøg.\nKan du ofte have svært ved at bryde igennem barrieren og få virksomheder i tale? Har du oplevet at være bange for at blive afvist, når du ringer for at søge en uopfordret stilling? Eller mangler du inspiration til, hvad eller hvor du kan arbejde efter endt uddannelse? I uge 10 kan du møde mere end 150 virksomheder og organisationer – og de står alle klar for at møde dig! Med sig har de konkrete jobs og deres mål er at indgå i dialog. KARRIEREDAGENE giver dig altså muligheden for at bryde igennem denne barriere – så grib chancen for at kickstarte din karriere og skabe et solidt netværk ved at få indsigt i virksomhederne og få dækket behovet for at få svar på dine spørgsmål og desuden fremme dine fremtidsmuligheder.\nMen hvordan ”messer” du så bedst? Vi deler her vores insiderviden og giver dig inspiration til, hvordan du bliver messeklar, hvordan du som studerende eller nylig dimittend får mest muligt ud af dit messebesøg, og hvordan du bruger det i din efterfølgende jobsøgning.\n1.\tRegistrér dig – jo tidligere, des mere insiderviden kan du få\nRegistrer dig på karrieredagene.dk og bliv løbende informeret om, hvilke virksomheder og organisationer, der deltager, og ydermere hvilke ledige jobs, de medbringer på messen. På den måde kan du afsøge, hvilke virksomheder du skal tale med under dit messebesøg.\n2.\tVær bevidst om dit mål\nHvad vil du have ud af dit messebesøg? Søger du idéer og kontakter til din kommende hovedopgave? Ønsker du konkrete tilbud om praktikforløb? Eller leder du efter håndfaste kontaktpersoner i interessante virksomheder, hvortil du kan sende en uopfordret ansøgning? Ved du, hvad du går efter, er det nemmere for dig at få nyttig og brugbar viden med hjem.\nLÆS OGSÅ: Kalender: Kommende studiemesser\n3.\tLav din research og forbered dine spørgsmål\nGå ind på karrieredagene.dk og læs messekataloget. Her kan du danne dig et overblik over, hvilke virksomheder og organisationer, der vil være til stede på KARRIEREDAGENE 2019. Udvælg de virksomheder. du gerne vil tale med og undersøg dem videre. Husk at små, mellemstore og lokale virksomheder rummer mindst lige så mange job- og karrieremuligheder, som de store og globale virksomheder gør.\nForbered dine spørgsmål. Det er meget nemmere at indlede en samtale med potentielle arbejdsgivere, hvis du rent faktisk ved, hvad du vil tale med dem om.\nVis, hvad du går efter. Vær målrettet! På messen finder du JobGalleriet, som er fyldt med konkrete job- og praktiktilbud fra virksomhederne på messen og kan også bruges som en konkret indgangsvinkel til en samtale.\n4.\tHenvend dig til virksomhederne\nAlle virksomheder og organisationer deltager på KARRIEREDAGENE for at komme i kontakt med studerende og nyuddannede. Så ret ryggen, op med hovedet, stå ved dig selv og dine kompetencer og spørg løs! Det er nu, du har muligheden for at få svar på alle dine spørgsmål og vise dem, at de mangler dig i deres virksomhed eller organisation.\n5.\tSammen eller solo\nHvis ikke du bryder dig om at gå alene rundt på messen, så ta’ afsted med en studiekammerat. Lad jer inspirere af hinandens kontaktspørgsmål og hjælp hinanden i gang. Husk dog at samtalerne ofte bliver dybere og mere konkrete, når du indgår alene i dialogen end hvis I færdes i en gruppe. Derfor kan det være en fordel for dig at gå solo!\n6.\tNetværk, netværk, netværk\nGå til messen med et åbent sind, og benyt dig af muligheden for at udvide din horisont. Snak med alt og alle – måske endda også dem, der ikke ligger lige til højrebenet. Hvem ved, hvor dit næste job er? Husk: netværk betaler sig altid! I dag får de færreste mennesker job gennem den traditionelle ansøgning; det er derimod via deres netværk, at langt de fleste og bedste muligheder findes. Så giv virksomhederne mulighed for at møde dig.\nBONUS! Hav din LinkedIn med dig på telefonen og sørg for, at du får en masse nye connections – eller gå efter at hive visitkort med hjem i lommen. På den måde giver du dig selv en perfekt mulighed for at følge op på de gode dialoger, du indgår i på messen!\n7.\tNår du taler med virksomhederne…\nHusk altid at være dig selv, men vær den bedste version af dig selv. En nysgerrig sjæl med et vindende væsen sætter sine aftryk. Nævn dine kompetencer – og vis din personlighed. På den måde sætter du dit aftryk.\nGør indtryk. Vær nysgerrig. Stil alle de spørgsmål, du har behov for at få besvaret – på den måde udviser du interesse. Vigtigst af alt, husk at lytte, og udnyt at du møder virksomhederne ansigt til ansigt.\nSom studerende eller nyuddannet er det gratis for dig at besøge KARRIEREDAGENE, og du deltager ved at registrere dig her – vi glæder os til at hjælpe dig et trin højere opad din karrierestie!


Specialtransport | MTAB\nSiden starten i 1968 har vi sigtet mod avancerede specialtransporter og har udviklet skræddersyede logistiske tjenester til kunst, teknik- og turnésektoren. Det er vores ambition, at der aldrig vil findes et transportbehov, som vi ikke kan imødekomme. Vi arbejder ud fra principperne om, at du som kunde altid skal føle dig tryg vel vidende, at vi leverer tilpassede løsninger, uanset om forudsætningerne ændres under projektets forløb.\nVi har lang erfaring inden for alt lige fra avancerede løft til specialtransport af skrøbelige og værdifulde genstande. Vi udvikler regelmæssigt vores biler og anlæg for at kunne møde morgendagens logistiske udfordringer. Vi er Nordens førende transportør af teknisk udrustning og værdifuld kunst, men vi er også stolte over at være en betroet transportør for kultursektoren. Uanset om det drejer sig om en museumsgenstand, medicinsk udstyr, flytte pengeskab eller musikinstrumenter, er vi godt rustet til opgaven.\nKlimastyrede og specialdesignede kunstbiler og personale, der er uddannet inden for avanceret teknisk installation, garanterer dig en sikker transport.\nVi er den eneste svenske repræsentant i den internationale transportorganisation ICEFAT, en verdensomfattende samarbejdsorganisation med kunst- og udstillingsdistributører fra mere end 70 lande. Vi er også med i netværket Artim sammen med førende europæiske kunsttransportører. Vores stærke organisation i kombination med vores internationale netværk garanterer en høj kvalitet inden for international og nordisk transport. En garanti for vores fortsatte position som Nordens førende aktør inden for avancerede transporter.


Tilmeldningsformular til foredraget/programmet med:\nTilmeldt indtil nu\nInvitation til at meditere for miljøet\nBrahma Kumaris Åndelige Verdensuniversitet i København vil i 2014 sætte fokus på 10 Værdier for en Grønnere Livsstil. Vi mediterer for miljøet og holder foredrag med fokus på sammenhængen mellem vores tanker, livsstil og miljø.\nDedikeret til København som Europas Grønne Hovedstad 2014- www.SharingCopenhagen.dk\nUdendørs Meditation for Miljøet - Havneparken på Islands brygge -\nSøndag den 1. juni kl. 14.00-15.00 Picnic 15.00-16.00\nNær både din sjæl og planeten med fredfyldte tanker i en fællesmeditation udendørs på Bryggen. Både øvede og begyndere kan deltage. Kort introduktion til meditation og miljø, derefter ca. 45 min. meditation med både vejledning og stilhed.\nAt meditere udendørs er en anden slags oplevelse end den meditation inden for, som de fleste er vant til. Udenfor kan man meget let forbinde sig med himlen, vandet og jorden, og føle sig som en del af denne ubegrænsede verden. Denne forbindelse kan give en erfaring i, hvordan vi nemt kan påvirke verden omkring os positivt med vores fredfyldte vibrationer.\nDet er også en øvelse i at finde ro midt i storbyens larm. Vi bliver klar over, at roen kun kan findes inde i os selv. Det er en træning i ikke at lade sig forstyrre af gadestøj, trafik, larm fra bade- og picnic-gæster.\nKøbenhavns Kommune har opmuntret os til at lave dette arrangement. Det takker vi for og vil derfor invitere alle deltagere til at tage picnic-kurven med og blive på Bryggen efter meditationens afslutning kl. 15.00. Vi vil sørge for at omdele vores smukke kort med inspiration til en grønnere livsstil og tage kage med til kaffen. Et åndehul midt i byen dedikeret til vores fælles miljø.\n• Tilmelding via hjemmesiden: www.brahmakumaris.dk\n• Ved regnvejr er der ingen plan B - tag paraply og regntøj med!\n• Medbring noget at sidde på. Vi har lejet græsplanen ud for Sturlasgade og tager nogle stole med, men slet ikke nok til alle.\n• Reglerne for udendørsarrangementer siger maks. 100 deltagere ad gangen her fra centret. Hvis vi bliver mange flere, så slår vi en ekstra meditation op kl. 17.00.\nSøndag den 1. juni Meditation kl. 14.00- 15.00, Picnic kl. 15.00-16.00\nHavneparken på Islands Brygge, (ved den grønne plæne udfor Sturlasgade)\nMarker venligst hvis du er intresseret i at modtage en mail fra Brahma Kumaris\ni forbindelse med andre foredrag\nForedraget/programmet er fyldt, sorry :-)


Brugt industrimaskine | Online auktioner på industrimaskiner\nMathieu MC 210 Azura fejemaskine\nBrendon Bowsers 8 mobil højtryksrenser\n19t 23m 38s\nHeli 30 truck\nDanmark, 8752 Østbirk\nCrown WP3015-1,6 el-palleløfter\nESAB LAG 315 CO2 svejseværk\nViser 7 ud af et total af 7\nMaskiner på auktion til diverse industrielle opgaver\nLeder du efter maskiner til industri, er du landet det rette sted! Hos Kapow har vi et fint udvalg af maskinauktioner på diverse industrielle maskiner. Du kan derfor være heldig at finde en maskine du har brug for, til en god pris. Foruden at have industrimaskiner på auktion, så har vi også nødvendigt tilbehør til de store maskiner. Tag et kig herover, og byd på den rette industrimaskine.\nBukkemaskiner, boremaskiner og meget mere på onlineauktion\nStår du og mangler en maskine eller materiel indenfor industri? Så kan du være heldig at finde den langt billigere på denne side. Her finder du altid vores nuværende, opdaterede udvalg, som udbydes til salg på vores onlineauktioner.\nSe vores store udvalg af industrielle maskiner på auktion. Det gælder maskiner som gaffeltrucks, diverse kraner, gulvmaskiner osv. Ligeledes har vi alt efter tidspunkt et velassorteret udvalg indenfor industrimaskiner såsom diverse bukkemaskiner, sakse, boremaskiner, kompressorer, svejseværker i blandt mange flere. Det er dog ikke kun maskiner, du finder her. Vi har også et bredt udvalg af diverse værktøj, indenfor alt hvad der vedrører industri. Du kan også finde et udvalg indenfor lager og opstilling såsom telthaller, containere og stilladser, reoler, kontormoduler og mandskabsvogne osv.\nVi har døgnet rundt et spændende udvalg af forskellige industrimaskiner til auktion. Vi gør dog opmærksom på at vores udvalg kan variere, da der er tale om onlineauktioner for brugte industrielle maskiner og materiel.


Udstilling / Nyt fra udvalget\nÆndring til KLUBJUNIORCHAMPIONAT fra 1.maj 2017:\nTitlen Klubjuniorchampion tildeles den hund, der 3 gange, af mindst 3 forskellige dommere, har fået klubjuniorcertifikat. Klubjuniorcertifikatet går til 1. vinder med CK i Juniorklassen.\nHvis 1. vinder allerede ér klubjuniorchampion, går Klubjuniorcertifikatet videre til 2. vinder med CK\nTitlen KLBJCH tildeles hunde, der allerede har opnået 3 juniorcertifikater pr. 1. maj 2017 dersom hunden erhverver sig et Excellent på en Spaniel Klub Certifikat udstilling.\nÆndringen består i at antallet af juniorcertifikater går fra 4 stk til 3 for erhvervelse af championatet.\nMotivation for ændring; UU finder, at 9 mdr for erhvervelse af 4 juniorcertifikater er for kort. Derfor ændres til 3 juniorcertifikater.\nDu kan ved henvendelse til UU få udstedt diplom for erhvervelse af championatet. Det påhviler dig selv at få det registreret hos DKK.\nKLBJCH - roset vil blive uddelt på dagen for opnåelse af championatet\nHerunder ses statuetterne for opnåelse af titlerne :\nKLUBJUNIORCHAMPION – KLBJCH\nTitlen Klubjuniorchampion tildeles den hund, der 3 gange, af mindst 3 forskellige dommere, har fået klubjuniorcertifikat. Klubjuniorcertifikatet går til 1. vinder med CK i Juniorklassen. Hvis 1. vinder allerede ér klubjuniorchampion, går Klubjuniorcertifikatet videre til 2. vinder med CK og ikke længere.\nKLUBVETERANCHAMPION – KLBVCH\nTitlen Klubveteranchampion tildeles den hund, der 4 gange, af mindst 3 forskellige dommere, har fået klubveterancertifikat. Klubveterancertifikatet går til 1. vinder med CK i Veteranklassen. Hvis 1. vinder allerede ér klubveteranchampion, går Klubveterancertifikatet videre til 2. vinder med CK og ikke længere.\n*Det påhviler ejer selv at indsende dokumentation for opnået titel til :\nuu@spanielklubben.dk , hvorefter der udstedes et diplom.\nDiplomer samt æresrosetter for div. klubchampionater uddeles løbende i løbet af udstillingsåret. Kontakt udstillingsledelsen på dagen for at få din rosette.\n* Det påhviler ejeren selv at registrere opnåede klubchampionattitler hos Dansk Kennel Klub.\nIndførelse af BIS junior pr. 1. januar 2015\nUdstillingsudvalget har pr. 1. januar 2015 valgt at indføre fælles konkurrencen BIS junior på alle Spaniel Klubbens udstillinger. Konkurrencen vil blive afholdt\nefter BIS hvalp. Pointfordeling vil blive den samme som ved BIS baby/hvalp/veteran/brugs – 5 point til nr. 1, 4 point til nr. 2, 3 point til nr. 3, 2 point til nr. 4. Årets vindere bliver hædret på årets første udstilling\nÅrets Tæve / årets Han i Spanielklubbens 8 racer:\nDen Hanhund, i hver race, der har opnået flest point i racevinder konkurrencen kåres som ÅRETS udstillings han.\nDen Tævehund, i hver race, der har opnået flest point i racevinder konkurrencen kåres som Årets udstillings tæve.\nVed pointlighed anvendes samme regler som for årets racevinder.\nPå årets sidste udstilling uddeles en æres roset,\nTitlen er uofficiel og kan ikke stambogsføres.\nFor titlerne DKCH, DK(u)CH, klubCH uddeles disse på udstillingen for opnåelse af championaterne.\nFor samtlige pokaler og rosetter gælder det, at disse ikke eftersendes / efterudleveres.


2000 | skagenbrand.dk\nNytårs aften 2000 blev mod forventning en meget rolig aften i Skagen, Årtusind skiftet havde gjort at der var betalt for at have brandmænd på vagt på alle landets Falck stationer og kommunale brandstationer,samt beredskabscentrene havde ekstra mandskab indkaldt. Det skal dog siges at det ikke var nytårsskyts der manglede denne aften, hele himlen over Skagen var et stort lyshav,med masser nødreketter,som det efterhånden er tradition for her i Skagen,men ingen brande – måske på grund af det fugtige vejr, det havde stået ned i lang tid.\nSøndag d. 2 Januar kl. 19:03\nBibbede det hos brandmændene i Skagen. Det nye års første brand var midt i byen bag centerkiosken på Skråvej. Tonny´s blomster havde brugt et af skurene ude bag centret til lager og opmagasinering af affald,og det var i dette der nu var ild. En masse røg og knapt så meget ild blev hurtigt slukket med H.T. ér af de 13 mand der var mødt til denne udrykning.\nOver 700 lysestaqer smeltede, da der søndaq aften gik ild i butikscentret i Skagen.\n700 lysestager smeltet ved brand – Ild i skur ved butikscenteret.\nSKAGEN: Flere end 700 vandlysestager var der i Tonnys skur før søndag aften ved 19-tiden. Få minutter senere var der ingen.\nDer opstod ild i det skur ,som tilhører Tonny’s Blomster i Skagen Butikscenter. Skuret stod ved parkeringspladsen bag centret, og det indeholder normalt kun affald fra blomsterforretningen.\nPå grund af pladsmangel i selve butikken havde indehaveren dog valgt også bruge det til opbevaring af en sending vandlysestager. Nu er vandlysestagerne smeltet væk.\nPolitiet mener, at ilden i skuret opstod som følge af noget vildfarent fyrværkeri.\nSelvom ilden hurtigt blev slukket, var skuret med ind hold raseret af røg, varmeudvik1ing og vand.\nFredag d. 21 Januar kl. 16:41\nBlev der slået alarm om at der var ild i noget græs på Trindelvej ved banen. De 9 mand og H.T. ér kunne hurtig afslutte denne sag da det kun drejede sig om ca.20 m2.\nDer var ikke flere brande i denne måned og januar var øvelses fri, så alt i alt en meget stille måned.\nTirsdag d. 1 Februar kl. 19:00 blev årets første brandøvelse afholdt. Emnerne var denne aften så spændende ting som beredskabsloven og forbrændingsteori. Rigtig spændende blev det,da der kun var 5 minutter tilbage af øvelsen,indløb en melding om brand på kutter,som redningsstationens båd var på vej til kaj med.\nTirsdag d. 1 Februar kl. 20:54\nDe 12 mand havde deltaget i brandøvelsen kørte nu uden udrykning ned til toldpieren,for at tage imod S.417,som redningsbåden kom ind med. Der havde været ild i maskinrummet og man ville gerne sikre sig at den var slukket helt. Efter den var blevet fortøjret,kunne 1 hold røgdykkere konstatere at der ikke var andet end gløder tilbage at slukke.\nEn effektiv redningsaktion.\nNØDHJÆLP: Brændende kutter var en meget lille plet på rednings-stationens radar.\nSkagen Redningsstations to både slæbte S.417 “Hornex” sikkert i land.\nSKAGEN: Det varede kun et kvarter, fra alarmen lød, til folkene på den lille hurtige redningsbåd LRB 10 fra Skagen Redningsstation havde fundet Skagen-kutteren S.417 “Hornex” små fem sømil sydøst af Skagen.\nDet var lidt som at finde en nål i en høstak, for der blev ikke opgivet en nøjagtig position, da en nervøs Heidi Christensen ringede til redningsstationen ved godt 20¬tiden tirsdag aften.\nHendes mand, Ove Christensen, havde netop ringet hjem over mobiltelefonen og fortalt, at det brændte i maskinrummet. Han nåede også at sige, at han lå et sted sydøst for havnen.\n– Redningsfolkene var hurtig klar til at rykke ud, men vi vidste jo ikke, hvor han var. På radaren kunne vi se et meget, meget lille objekt, der kun bevægede sig en lille smule. Den lille redningsbåd fandt ham hurtigt og heldigvis for det, fortæller lederen af redningsstationen, Aage Venø.\nRedningsstationen rykkede ud med begge både. LRB 10 var hurtigst fremme, men snart efter var den store, MRB 34, klar til at hjælpe. Skipperen på S.417 havde fået styr på ilden i maskinrummet, og de to redningsbåde slæbte skagboen sikkert i land.\nTilbage på kajen ved Toldpieren ventede det lokale brandmandskab på kutteren. Straks, den var fortøjret, blev der sendt røgdykkere ned i lasten for at slukke sidste af ilden. Efterslukningen varede et par timer.\nPå kajen fik skipper Ove Christensen en varm velkomst af konen Heidi og sønnen Egin, der naturligvis var lettede og glade for, at farmand slap fra den grimme oplevelse med en forskrækkelse.\nEn tiltrængt smøg\nOve Christensen tog oplevelsen i stiv arm, og samtidig med, at røgdykkerne gik ned i maskinerummet, tændte han sin første smøg, siden ilden brød ud derude på det mørke vinterhav.\n“Vi vidste jo ikke, hvor han var.” Aage Venø, leder af redningsstationen.\nSkipper Ove Christensen blev modtaget af en lettet Heidi og sønnen Egin.\nSikkert i land tændte sin første smøg, siden der gik ild i maskinrummet.\nOnsdag d. 9 Februar kl. 8:19\nEn mindre brand i fjernsyn,udviklede så meget røg,at beboerne på Oddevej 47 ikke kunne gøre andet end at flygte ud på terassen. Her blev de reddet ned af nogle af de 9 brandfolk,der denne morgen havde kørt de tre brandkøretøjer i stilling på Oddevej. Selve redningen af de 2 personer foregik på 11 meter stigen,og efter de var reddet ned på plænen gik turen til Skagen sygehus,for at få tjek for røgforgiftning. Selve branden blev slukket med H.T.slangen. Det skulle vise sig ikke at være den eneste brand denne dag.\nOnsdag d. 9 Februar kl. 18:31\nDer var nu brand igen på denne gang på Rødspættevej,bedre kendt som Pakhuset. De 10 mand der mødte op havde sat næsen op efter et bedre måltid mad, men personalet nåede selv at slukke for branden inden brandmændene nåede frem. Gad vide om dee kendte til brandmændenes appetit på Pakhuset!!!!\nÆldre par reddet ud af røgfyldt hus.\nSKAGEN: To æ1dre mennesker b1ev ved ha1v ni-tiden i går morges reddet ud fra første sa1 af deres røgfy1dte hus på Oddevej i Skagen. Der var gået i1d i nogle tæpper, lød meldingen til a1armstationen, og da det loka1e brandvæsen hurtigt nåede frem, stod det ældre par på a1tanen i deres førhen så hvide morgenkåber. De var nu næsten sorte af røg.\nDe to æ1dre skagboer tog situationen med knusende ro og fik hjæ1p af sønnen, der hurtigt kom ti1 stedet. Brandfolkene fik hurtigt en stige sat op til altanen, så først konen og siden den noget svagere gående mand nænsomt kunne hjæ1pes ned af den smal1e stige. Hele tiden stod en brandmand et trin ned på stigen så tæt på den æ1dre mand, at han ikke kunne glide og fa1de ned. Det varede fem minutter at tage de få trin ned ti1 sikkerheden på den kolde jord.\nDet æ1dre par var ikke mere rystet, end de kunne fortælle brandfo1kene og po1itiet, hvad der var sket. De blev straks efter hjulpet få meter over Oddevej til nog1e ven1ige naboer og fami1iemed1emmer, der sørgede for, at de æ1dre kom ind i varmen og fik vasket røgen af ansigterne. Huset b1ev vo1dsomt skadet af den megen røg fra i1den i tæpperne, men med brandfo1kenes hurtige ankomst var der på intet tidspunkt fare for, at i1den for a1vor skul1e få fat i huset.\nSenere på dagen op1yste Skagen Po1iti, at brandårsagen var, at der var gået i1d i et fjernsyn.\nMandag d. 14 Februar kl. 23:50\n“Østerbyvej 15 skorstenbrand”. Sådanne lød alarmen til brandmændene og få minutter efter var 11 mand på vej til adressen. Det var en beboer over for der havde set meter lange flammer stå op af skorstenen,men ved indsatslederens ankomst var de gået ud. Efter en rensning af skorsten og røgrør kunne der returneres til stationen.\nFredag d. 18 Februar kl. 20:36\nSkorstensbrand på Rønnevej 1. Denne gang var der dog kun kaldt en enkelt gruppe så 6 mand slukkede og rensede skorstenen og efter et stykke tid kunne de køre den korte vej tilbage til stationen,klar til ny udrykning. Det skulle vise sig kun at vare 2 dage så var der igen brug for brandfolkene.\nSøndag d. 20 Februar kl. 00:25\n“Brand i lejlighed T.H.Geisnæsvej 22″. Allerede på den korte vej fra stationen til adressen kunne der ses en kraftig røgudvikling med det karakteristiske skær af meget ild, Ved ankomsten til adressen kunne man fra sprøjten se at det brændte kraftigt i udestuen ud mod haven. Røgdykkere med H.T.slangen blev sat ind fra havesiden,dette sketeikke uden problemer,da der ingen indgang var til haven fra den side. Ved hjælp af container til skrald lykkedes det dog at få røgdykkerne over 180 cm høje ligusterhæk..H.T.slangen var ikke nok så endnu et røgdykkerhold blev sat ind fra den anden side med c rør. Efter en snak med indsatslederen,som holdt på den anden side af rækken med lejligheder,vidste det sig at han havde slået rekorden i hækkeløb….han havde,for at nå ind til brandstedet måtte hoppe over 4 ligusterhække a 180 cm….og det uden nogen brug af stige eller andre hjælpemidler. Efter et par timer kunne det konstateres at hele lejligheden var sod og vandskadet og at hele udestuen,som var opført i træ,var bortbrændt. De 9 mand der var sat på denne opgave kunne med god samvittighed sove længe søndag morgen,der skulle nemlig gå næsten en uge inden der igen var brug for brandmændene.\nLørdag d. 26 Februar kl. 00:27\nEn styrke på 5 mand blev kort efter midnat kaldt ned på Kappelgangen,her røg det kraftig ud fra et el-og tv skab. Ved brandvæsnets ankomst var røgen dog aftaget,men der var ingen tvivl om der havde været en kraftig varme i skabet,for alle plastdelene var totalt smeltet sammen. Der var ikke nogen problemer med at komme ind i skabet da lågen var blevet skudt af,formentlig ved en røggaseksplosion,og var således at finde flere meter derfra. Der var stadig liv i elkablet,som gik fra kassen ned i jorden. En sjov kurren og en stærk lugt af brændt kabel stod op af hullet. Der blev ikke nogle opgaver for brandfolkene denne aften.. En elektrikker fra E.N.V. klarede opgaven ved at afbryde for strømmen. Ved en senere opgravning af kablet kunne man se at det var beskadiget,sikkert fra engang,man havde skudt et nyt kabel under vejen,og derved beskadiget det gamle kabel. Godt man ikke havde ramt en gasledning samtidig…..!\nTirsdag d. 7 Marts Brandøvelse på stationen . Denne gang var det emner som slukningsteori og udrykningens sammensætning,samt arbejde på brandstedet,der skulle undervises i.\nTorsdag d. 30 Marts kl. 13:21\nKom månedens første brand. En melding om brand i græs ved Brennerpasset syd for Skagen. Det viste sig at være skovens folk, der havde mistet kontrollen med en afbrænding af nogle grene og rødder. Nu var ilden på vej mod havet gennem græsset på klitterne. Det lykkedes at slå den ned med branddaskere,men for at kunne få efterslukket ordentligt måtte der vand til. Da det ikke var muligt for andre køretøjer end tenderen,at komme ind i terrænet,blev denne med 2600 Søren ved rattet,sat til at lægge slanger ud. Dette gik udmærket indtil en træstub skar hul i det bagerste dæk,og altvidere fremkørsel ikke var muligt. Mange havde den filosofi at nu gik det alvorligt ud over medarbejderaktierne da et sådan nyt hjul absolut måtte tære på aktie kapitalen i Falck. De sidste slanger blev lagt ud pr. håndkraft og Unimogen blev tilkaldt for at skifte hjul på tenderen. Det lykkedes at få slukket de sidste gløder i græsset og da der blev retuneret til stationen var der en klar aftale om at skovens folk når de forlod stedet dækket gløderne i det store bål ned med sand……. Men et eller andet gik galt.\nTorsdag d. 30 Marts kl. 20:34\nVar der blevet lidt mere vind,og der blev en kraftig opblusning af kvas dyngerne i Brennerpasset. Endnu engang måtte man have slangerne ud og slukke bålene. Efter en god times tid og 2400l vand kunne 12 brandfolk trille hjem på stationen igen. Dette var den sidste brand i Marts måned,en utrolig stille måned.\nTirsdag d.4 April. Blev der afholdt brandøvelse denne gang var materiellære, pumpelære og udrykningskøretøjernes pakning der stod på programmet. Her fik man mulighed for at træne de forskellige pumper der findes på stationen,ved en ringøvelse ude i gården.\nTorsdag d. 6 April kl. 14:57\nVar der igen brug for hjælp på Hulsig hede,denne gang kunne det dog hurtigt slukkes med en H.T.er´. Det var græs og lyng der brændte og de 10 mand der klokken 14:57 drog af sted kunne ret hurtigt køre tilbage på stationen. Det var efterhånden ved at være godt tørt rundt omkring og allerede 4 dage senere var der bud efter brandfolkene til endnu en græsbrand.\nMandag d. 10 April kl. 17:39\nVar der ild i noget græs på Ndr.Ringvej. Under det tørre græs var det ret blødt. Hvilket chafføren på tankvognen måtte sande. Den satte sig fast og der måtte tilkaldes hjælp fra Unimogen og efter et stykke tid var atter klar til indsats. Der blev for at bekæmpe ilden sat ind med b/c angreb og de 11 mand kunne efter en tid pakke og returnere til stationen,det der havde taget længst tid var at få køretøjerne på asfalt vej igen.\nTirsdag d. 11 April kl. 15:05\nDenne dag var der fint besøg fra øen. Kl.15:05 lød meldingen om brand i Lædervarehandel på Industrivej i Ålbæk. Da man kom frem viste det sig at det var en prøvealarmering for at kontrollere Skagen/Ålbæk brandvæsen. Resultat blev senere kendt og der var et enkelt minus ved både Ålbæk og Skagens udrykning. Ålbæk manglede en for at være det antal der står i loven og Skagens tender afgik 1 minut for sent, de øvrige ting var til UG.\nMandag d. 17 April kl. 10:44\nRingede vores “gode” kunder fra Hulsig hede igen. Klokken var 10:44 og denne gang var det deres traktor der blev flammernes bytte. 11 mand 3 køretøjer slukkede denne traktor med et enkelt strålerør og det græs og lyng der også var gået ild i blev selvfølgelig også slukket inden man igen kørte til Skagen.\nLørdag d.29 April kl. 22:37\nSelv om det var lang tid siden at det havde nytår lykkes det trods alt nogle personer at få antændt noget græs med nytårsfyrværkeri denne aften. Kl.22:37 lød meldingen på græsbrand Højensvej 32. 12 mand kørte til stedet og kunne konstatere at det drejede sig om ca.50 m2 marehalm der var brændt af. Ilden blev hurtigt slukket med H.T.ér og man kunne køre hjem i garagen igen.\nEndnu en måned var gået,uden de helt store ting.\nTirsdag d. 2 Maj. Brandøvelse\nBrandøvelsen denne gang foregik på havne området hvor øvelsens hovedtema var farlige stoffer. Den blev udbygget til at omhandle lystbådehavnen og den plan der findes for indsats på det område. Der blev kørt to tankvogne ned på terrænet bag ved fiskepakhusene og fra dem løb de giftige og brandfarlige stoffer ned i havnebassinet. Her blev de antændt og fik en oliebåd til at bryde i brand. En giftig damp bredte sig ud over hele området og var direkte fare for indsats mandskabet som var nødt til at arbejde med røgdykkerapparater på under hele indsatsen. Der deltog fra Falck Skagen,Falck Ålbæk,Beredskabet Skagen,Redningsstationen, Marinehjemmeværnet og beredskabscenteret i Thisted. Aftenen sluttede med spisning som beredskabet havde lavet. Der deltog ca.90 personer i øvelsen.\nSKAGEN: Der er ikke ild, sådan vor alvor, når man holder øvelse, men oplægget til øvelsen tirsdag i lystbådehavnen i Skagen var alvorligt nok. Så det, der ligner et skumbad på billedet her, var absolut ikke for sjov. Skummet skulle slukke en brand i fyringsolie, så brandfolkene bagefter kunne få bugt med udslippende formaldehyd. Planlæggerne af øvelsen giver topkarater for indsatsen, og samtidig gav øvelsen nogle fingerpeg om, hvor der kan strammes op i forbindelse med en indsats, og hvor der bør ændres i indsatsplanen.\nSenest de to jernbanetankvogne var i brug var ved den store brandøvelse på havnen i begyndelsen af maj. Da havde de rollen som “skurkene”, idet det var et sammenstød mellem dem, der satte det hele i gang.\nJernbanevogne ud af beredskabet\nSPARERUNNDE: For dyrt med tankvogne på skinner\nSKAGEN: Da der i 1998 opstod en voldsom brand i nærheden af sommerhuse i den sydlige del af Hulsig Hede, havde – brandæsenet – glæde af, at Skagensbanen kunne køre vand ud i nærheden af indsatsområderne.\nDet førte til, at det blev aftalt, at jernbanestankvognene skulle indgå i det lokale beredskab, så man havde denne mulighed for at få vand frem til områder tæt ved banen, hvor det ville være svært eller umuligt at få vand frem på anden vis.\nDa tankvognenen blev indlemmet i beredskabet gjorde man sig ikke den ulejlighed at få afklaret, hvem der skal betale for at have vognene i beredskab, og netop økonomien er baggrunden for, at Beredskabskommissionen nu har besluttet at tage tankvognene ud af beredskabet igen.\nDet er sket med øjeblikkelig virkning.\nDyrt eftersyn Beredskabskommssionen mener ikke, at den værdi, tankvognene har som en del af beredskabet, står mål med de udgifter, der er forbundet med at have tankvognene stående køreklar.\nSkagensbanen har meddelt Beredskabskommissionen, at banen ikke kan tillade sig at afholde udgifterne til at have tankvognene køreklar.\nFor at tankvognene må køre på banens skinner, skal de have regelmæssige eftersyn, og det koster 6.000 ¬ 8.000 kroner årligt, skønner Skagensbanen.\nBanen gør desuden kommissionen opmærksom på, at man har fået at vide, at der skal betales for det vand, der fyldes på tankvognene.\nBegge dele er udgifter, som er Skagensbanens drift uvedkommende, mener banen.\nSkagensbanens direktør, Aage Jensen, oplyser desuden til kommissionen, at Jernbanetilsynet formentlig vil kræve, hvad han betegner som urimelig meget, for at banen kan få lov til i det hele taget at benytte vognene.\nFor at de to tankvogne kan gøres brugbare, skal de monteres med en pumpe og slanger. Det vil koste over 50.000 kroner.\nDenne udgift lagt oven i de øvrige og med udsigten til meget besvær, for at måtte bruge vognene, har Beredskabskommissionen besluttet at tage dem ud af beredskabet, oplyser næstformand i kommissionen, Kim Mouritsen (V).\nMarinehjemmeværnets “Lyra” har fået den brændende “tankbåd” på slæb og sejler den hen til et sted, hvor folk fra beredskabskorpset kan slukke ilden.\nStor indsats forhindrede katastrofe på havnen ØVElSE: 85 blev sat ind mod brand og forurening på Skagen Havn\nSKAGEN: Opgaven blev løst på bedste vis.\nOg derudover levede-øvelsen på Skagen Havn tirsdag på alle måder op til det, man har øvelser til – nemlig at vise, hvor der er sket ændringer, der skal tages højde for, og hvor der skal strammes op i både den aktive indsats og i indsatsplanen.\nEn ekstra gevinst var så, at der var medarbejdere ved Falck og det kommunale beredskab, som fik erfaring med at tilrettelægge en stor øvelse.\nDet er “tovholderen” i planlægninsgruppen, Henrik Christensen, der giver de 85 mand, der blev sat ind i forbindelse med øvelsen, og indsatsleder Tage Øhrberg topkarakter for indsatsen.\nDen range´r-ulykke, som satte det hele igang, udviklede sig i løbt af en times tid til en ret omfattende og meget faretruende situation, og det kunne være endt med en katastrofe, hvis ikke indsatsen havde været både hurtig og korrekt vurderet.\nOplægget til øvelsen i området ved den kommunale lystbådehavn var, at to jernbane-tankvogne stødte sammen under rangering på havnesporet. Den ene indeholdt fyringsolie, og den anden indeholdt det giftige stof formaldehyd.\nOlien brød i brand og flød ud på først havnearealet og siden i lystbådebassinnet, og formaldehyden flød ud og blev til formalin, da den blev blandet med vand.\nI lystbådebassinnet blev føreren af en tankbåd så forskrækket over den brændende olie, at han bakkede ind i molen for fuld kraft, og derved gik der hul på den store tank i båden.\nI øvelsen deltog Falck fra Skagen og Aalbæk, det kommunale beredskab fra Skagen, beredskabskorpset fra Thisted, marinehjemmeværnet og redningsstationen.\n– Trods de mange forskellige hold lykkedes det indsatslederen at koordinere indsatsen, så den blev så effektiv som muligt, siger Henrik Christensen.\nDet egentlige formål med en sådan øvelse er ikke så meget at få slukket den fiktive brand eller at få fjernet fiktive giftige stoffer.\nFormålet er at få efterprøvet den indsatsplan, der er udarbejdet for området, og at få efterprøvet om samarbejdet mellem de forskellige indsatshold fungerer ordentligt og at finde ud af, om der er sket ændringer, som der skal tages højde for.\n– Vi lærte blandt andet noget om, at vi skal være bedre til at holde de “rene” områder, der hvor der ikke er brand eller forurenende stoffer, og de “beskidte” områder adskilt under indsatsen.\n– Vi lærte også noget omkring kommunikationen mellem de forskellige grupper under indsatsen. Den skal gøre mere effektiv, siger Henrik Christensen.\nDet var første gang brandmændene på den nye Falckstation i Aalbæk deltog i en stor øvelse, og samarbejdet mellem Skagen og Aalbæk blev under øvelsen blandt andet afprøvet ved, at planlæggerne på et tidspunkt lod lederen af Aalbæks hold overtage ledelsen af både Aalbæks og Skagens hold.\nÅrsagen var, at Skagens holdleder havde indåndet for mange giftige dampe og derfor ikke kunne fortsætte.\nBeredskabschef Tage Øhrberg oplyser, at indsatsplanen for lystbåde-området efter øvelsen skal ændres på nogle punkter, fordi forholdene på havnen har ændret sig. I den gamle plan har man således Color Lines ventesal som opsamlingssted, men her er virkeligheden ændret så meget, at der skal findes et nyt sted, der kan fungere som opsamlingssted. Ledelsen af beredskabet i Skagen og tilrettelæggerne af øvelsen har fore1øbig kun haft en ganske kort evaluering af forløbet. – Men vi skal snarest have et egentligt evalueringsmøde, hvor både selve øvelsen og forløbet gennemgåes i detaljer, så vi kan få det fulde udbytte af den, siger Tage Øhrberg.\nDer var ialt 85 deltagere i øvelsen, og alle skulle have besked om lige præcis deres opgave.\nSpejdernes kutter “Dannebrog” var hjemsted for en røgmaskine, og “ilden” skulle naturligvis bekæmpes.\nIndsatsleder Tage Øhrberg, til venstre, får den første melding om, hvad der er galt, af Henrik Kristensen fra planlægningsgruppen.\nLørdag d. 6 Maj kl. 22:46\nBlev der bibbet ud til denne måneds eneste brand. Den kom som brand i lejlighed Fladengrund 72. Ved ankomst kunne konstateres at der havde været brand i en ghettoblaster,men at den havde manglet ilt og så var gået ud af sig selv. Overalt i lejligheden lå et tykt lag sod men ellers var alt intakt. Brandfolkene kunne hurtigt køre hjem igen,der var ikke brug for hverken vand eller pulver her, mere en rigtig god gang rengøring.\nTorsdag d 25 Maj – Brandfolk skal hjælpe ambulance-beredskab\nBUDGETOPLÆG: Brandvæsenet kan hjælpe ved uheld\nSKAGEN: Brandvæsenet i Skagen kan hjælpe både borgerne og de Falck-reddere, som kører med ambulancerne, hvis der er penge til det.\nSkagen Kommunes beredskabskommission har besluttet, at man vil indstille til byrådet, at der i budgettet for næste år, 2001, afsættes 50.000 kroner til et ekstra beredskab ved brandvæsenet, så der kan sendes mandskab fra brandvæsenet ud i tilfælde, hvor der sker ulykker på offentlige områder i kommunen.\nBeredskabschef Tage Øhrberg oplyser, at der primært tænkes på færdselsuheld og andre ulykker, hvor personer sidder fastklemt.\nMen, siger Øhrberg, så kan ekstra assistance fra brandvæsenet være til stor hjælp for ambulanceberedskabet på mange forskellige måder.\n– Vi må konstatere, at det en gang imellem sker, at ambulancetjenesten ikke kan leve op til borgernes krav ,om at være hurtigt fremme. Dermed opfylder Skagen Kommune ikke sit ansvar for forebyggelse og afhjælpning af skader på personer på offentlige arealer.\n– Ved at have et ekstra beredskab hos brandvæsenet kan der indenfor brandvæsenets normale responstid på fem minutter sendes personale af sted, som kan være til hjælp på et ulykkessted.\n– Brandvæsenets mandskab skal naturligvis ikke overtage ambulancefolkenes arbejde eller indgå i funktioner, som ambulancefolkene udfører, men de kan for eksempel foretage afspærring, foretage en første oprydning, sørge for at få overblik over ulykkessituationen og stå for eventuelt frigørelsesarbejde, siger Tage Øhrberg.\n“Ekstra assistance fra brandvæsenet kan være til stor hjælp for ambulanceberedskabet på mange forskellige måder.” Tage Øhrberg beredskabschef.\n– Alle brandfolk har desuden en grundlæggende førstehjælpsuddannelse, og det kan være til stor hjælp, hvis der er trænede folk, ud over ambulancefolkene, til stede, når der er sket en ulykke.\n– Det er med i amtets aftale med Falck, at ambulancefolkene også skal kunne frigøre folk, som sidder klemt fast i for eksempel en bil, men det kan tage ekstra tid, hvis det nødvendige materiel skal fremskaffes. Derfor er det med i beredskabskommissionens indstilling, at der skal anskaffes specielt frigørelsesværktøj til brandvæsenet og at brandpersonalet skal uddannes til at betjene det, siger Tage Øhrberg.\nPrisen for det øgede beredskab inklusiv materiel og uddannelse er 50.000 kroner, og beredskabskom¬ missionen indstiller den som en prioriteringsblok til budgettet for 2001.\nNår det øgede beredskab indstilles som en prioriteringsblok betyder det, at der ikke er garanti for, at den kommer med i budgettet.\nDen kan “falde for sparekniven”, hvis der er nødvendigt at skære i ønskebudgettet.\nTirsdag d. 6 Juni Brandøvelse.\nBrandøvelse hvor slangeudlægninger var aftenens emne. Her var der lejlighed til at prøve alle de forskellige udlægninger der bliver brugt af brandfolkene i dag.\nFredag d. 16 Juni kl. 15:11\nBrand Egekratvej i Ålbæk. Meldingen der kom var klar nok, men Ålbæk der også var kaldt ud på samme tid kendte ikke nogen vej i deres distrikt der havde dette navn. Vagtcentralen blev spurgt om det kunne være den Egakratvej i Hulsig, man mente og svaret fra vagtcentralen var,at det måtte det være, da der kun fantes en Egekratvej i hele Skagen kommune. Ved ankomst til Egekratvej i Hulsig fandt man hurtigt ud af at det umuligt kunne være her,da der overhovedet ikke var hverken røg eller ild at se. Efter en kort rådføring med indsatslederen blev man enig om at sende tankvognen af sted til EGEKRATTET syd for Ålbæk og at vende Ålbæks A-sprøjte der også er på vej til Hulsig. Det lykkes for tankvognen at komme ud til Egekrattet i Ålbæk og det var her man har ringet fra. Ilden var i mellemtiden gået ud og det bliver kun til efterslukning for Ålbæk´s A-sprøjte og Skagen´s A-sprøjte kan køre hjem i garagen igen,efter en tur i Ålbæk klitplantage……\nMandag d.19 Juni kl. 14:38\nDet skulle vise sig at blive en utrolig lang dag for brandfolkene i Skagen. Det startede med en græsbrand i klitterne omkring Toldergårdsvej. Den var hurtigt nedkæmpet ved brug af et enkelt C-rør. Det var ikke alle 11 mand der nåede helt hjem,inden næste situation indtraf.\nMandag d.19 Juni kl. 14:56\nKunne man ved Pakhuset på havnen,se brandfolk i gang med at klare en mindre forurening af olie. Det blev klaret med “kattegrus” og koste. Det skulle vise sig ikke at være den sidste episode denne dag.\nMandag d.19 Juni kl. 18:13\nLige omkring spisetid,nærmere betegnet 18:13 var det Ålbæk klitplantage der havde fået det for varmt. 12mand og 3 køretøjer kørte til skovbranden der huserede omkring minedepotet. Det var nødvendigt at have 3 strålerør i brug for at kunne nedkæmpe denne brand hvor også Ålbæk var indsat. Nu troede alle at der ikke kunne ske mere denne dag, men allerede inden man helt havde fået pakket på brandstedet var der igen bud efter brandfolkene…\nMandag d.19 Juni kl. 20:48\nHavde en lastvogn været så uheldig at tabe noget “skidtfisk” på kørebanen i Tuen by. Klokken var nu gået hen og blevet 20:48 og der var flere der ikke havde nået at få aftensmad inden de kørte brand i Ålbæk, så der blev arrangeret aftensmad fra kroen i Ålbæk. Efter en grundig rengøring af kørebanen kunne Skagen igen køre tilbage tilstationen….Der var dog en der ikke var helt tilfreds med situationen.2651 Svend Erik havde fået lavet hans hjelm om til noget,der mest af alt mindede om et grydelåg. Det var 2600 Søren,der med tenderens hjul kunne formindske vores aktiekapital i firmaet,da han bakkede hen over hjelmen,så den ikke længere kunne opfylde lovens krav om hovedbeskyttelse. En sort dag i Falck historie!\nOnsdag d.21 Juni kl. 16:21\n13 mand forlod Skagen efter at have modtaget en melding om brand i klitterne ved Vesterhvarre i Kandestederne. Allerede flere kilometer derfra kunne man lugte røgen,og dette gav anledning til at tænke på de store brande der havde været på heden igennem tiden…. Det skulle vise sig at være en kompliceret opgave at komme frem til branden. Eneste adgangsvej var fra stranden og op over klitterne…hvad endnu værre var,at det var umuligt at få vand med derop. Da stranden var meget blød blev A-sprøjten stående på asfaltvejen og mandskabet transporteret på ladet af en firehjulstrukket varevogn tilhørende en brandmand fra Ålbæk der også var tilkaldt. Eneste slukningsmiddel man med held kunne bruge,var branddaskere. Det lykkedes efter en hård og opslidende kamp at få stoppet branden,og med hjælp fra Beredskab Skagen,lykkedes det også at få tørlagt Ishuset/grillbaren for stegte pølser og ribbenssandwich.. Efter 4 timer kunne tre køretøjer igen forlade Kandestederne….det på trods af at vi en periode troede at vores tender var sat til i kviksandet på stranden,men endnu var der stor hjælp i unimogen.\nFredag d.23 Juni kl. 19:01\nSct.Hansaften en kold og meget våd dag og aften. Traditionen tro skulle 4 brandfolk ned og tænde bålet ved vippefyret. Lige da man var klar til afgang kl. 19:01 indløb en brandmelding fra ældrebiligerne Drachmannsvænget,og tenderen som ellers var på vej til vippefyret kunne nu køre til drachmannsvænget i stedet for. Det viste sig at være en fejl i en detektor,så man kunne hurtigt køre hjem igen. Det varede dog ikke ret lang tid inden at den endnu engang kaldte på 9 brandfolk.\nFredag d.23 Juni kl. 19:26\n25 minutter senere var den gal igen på samme adresse. 9 brandfolk kørte endnu en gang forgæves…detektoren blev frakoblet,indtil teknikerne kunne komme og reparere anlægget.\nTirsdag d.27 Juni kl. 11:42\nVar der brand i et el-skab ombord på et skib ved Karstensens Skibsværft. De 11 mand der var med på denne udrykning fik hurtigt bugt med ilden og kunne køre på stationen igen.\nTorsdag d.29 Juni kl. 16:57\nKommer der en melding om brand på Fyrvej,ved hvide fyr.De 10 mand der kørte var klar til den store indsats. Det viste sig at være en skraldespand der brændte og at nogle forbipasserende havde slukket den inden brandbilerne nåede frem……hverdagens helte.\nSåledes sluttede juni som havde været en af de travleste måneder for brandvæsnet i Skagen. Dertil kommer at der i den sidste Weekend også var festival og dette gav en del ekstra vagter til mandskabet. Der var dog færre vagter end hidtil,så det lykkedes at få gjort nogle vagtfri i nogle timer, så man rigtigt kunne nyde festivalen..!!!!\nLørdag d. 1 Juli kl. 17:16\nBrand i container på Pier 3. 10 mand “nedkæmpede” branden. På vej fra den udbrændte container blev brandmandskabet budt på øl og gl.dansk af de mange festival gæster og lokale der hyggede sig på kajen. Der blev pænt takket nej til tilbudene,men en flaske gl. dansk kom dog med hjem på stationen til brug ved en festlig lejlighed.\nTirsdag d. 4 Juli kl. 21:01\nKom der en melding om brand i en kloak på Chr.D.X`s vej. Det viste sig at være en tegnebog der var førsøgt brændt. Tegnebogen viste sig senere at være stjålet. 11 mand kørte til denne begivenhed.\nFredag d. 14 Juli kl. 7:47\nDet var stadig tidligt for nogle,gik alarmen Saxildsgård på Markvej.8 og 3 køretøjer skulle begive sig til adressen. A-sprøjte og tender kom begge hurtigt ud af garagen….. det kneb mere med at få tankvognen ud,7732 Steen fik drejet for tidligt og rykkede derved en bøjle af tankvognens ene side. Det viste sig at være en blind alarm og man kunne hurtigt køre hjem og besigtige skaden!! OG SELVFØLGELIG KOM MAN MED GODE KOMMENTARER TIL DET SKETE.på stationen.\nLørdag d. 22 Juli kl. 1:15\nBrandmelder Saxsildsgård.”Denne nat lykkedes de 8 mand at få alle 3 køretøjer med…uden skader. Endnu engang viste det sig at være blind alarm og man kunne hurtigt køre hjem på stationen.\nFredag d. 28 Juli kl. 17:51\nIndløb meldingen om brand i det gamle hotel Mygind i Ålbæk. Allerede udenfor Skagen kunne man se en kraftig røgsøjle rejse sig mod sommerhimlen,og man viste at der var tale om en virkelig kraftig brand. 11 brandmænd fra Skagen var på vej til at hjælpe Ålbæk brandfolkene med opgaven. Da der stadig savnedes en person fik man også en ambulance til at holde stand by. Der blev brugt masser vand og masser af c-strålerør for at få slået branden ned. Det lykkedes og da det var helt klart at alle personer var kommet ud af bygningen,kunne ambulancen køre tilbage til stationen. Aftensmaden denne aften blev røde pølser med brød fra den lokale grill. Efter 5 timers efterslukning og oprydning kunne Skagens brandmænd køre mod nord og overlade brandvagten til Ålbæks egne folk.\nBranden var påsat.\nBRAND: Politiet efterlyser oplysninger, der kan føre til opklaring af brand i Aalbæk.\nAAlbæk: Branden fredag aften på det tidligere hotel Mygind var påsat. Det konkluderer kriminalinspektør Jørgen Hansen, Frederikshavn, efter en række brandtekniske undersøgelser på gerningsstedet.\nBranden er opstået i trappeopgangen ved fordøren ud mod Stationsvej. Jørgen Hansen fortæller, at undersøgelserne tyder på, at der er hældt brændbar væske ud ved fordøren. Der kan ikke være tale om, at branden er opstået i elinstallationerne.\n-Vi ser på det med stor alvor, når det som i dette tilfælde er en beboelsesejendom, siger kriminalinspektør Jørgen Hansen. Kriminalpolitiet tager nu rundt hos borgere i Aalbæk i håb om at få hjælp til opklaringen. Der er ingen mistænkte i øjeblikket. -Vi er meget interesserede i at tale med vidner, der har set eller hørt noget, der kan hjælpe os i opklaringen, siger Jørgen Hansen. Branden opstod fredag aften kort før klokken 18. Alarmen til Falck indløb klokken 17.51. Tre politifolk arbejdede hele dagen i går på at finde årsagen til branden. Det var to medarbejdere fra teknisk afdeling under kriminalpolitiet i Aalborg samt en elkyndig fra politiets brandtekniske afdeling. Politiet modtager oplysninger på telefon 98 42 14 44.\nDet tidligere hotel Mygind genopstår i samme stil.\nBRAND: Hjørneejendommen skal genopføres i samme stil som før.\nAALBÆK: Ejerne af det tidligere. Hotel Mygind, SB Invest Arhus Aps., vil bygge den udbrændte ejendom op igen. Det fortæller den ene af ejerne i investeringselskabet, Søren Boje, Arhus. Den anden ejer hedder Benny Madsen.\n-Det er vores mening, at vi vil bygge det op i samme stil som før, fortæller Søren Boje. I dag skal ejernes forsikringsselskab, Alm. Brand, besigtige stedet. Det bliver forsikringsselskabet i samarbejde med ejendommens daglige administrator, Anker Jørgensen, der skal bestemme, hvornår byggeriet kan gå igang. -Vi priser os lykkelige for, at ingen mennesker kom til skade ved branden, siger Søren Boje. Til gengæld ærgrer han sig over, at hjørneejendommen brændte på et tidspunkt, hvor der kun manglede fire mandtimer i, at renoveringen af lejligheden på 2. sal var færdig. -Vores forsikring dækker ikke genhusning af de beboere, der blev hjemløse i forbindelse branden. Det bør være beboernes egen indboforsikring, der finder en løsning for de enkelte, siger Søren Boje.\nDer var beboere hjemme, da hotellet brændte, men ingen kom til skade.\nAALBÆK: Det var et postbud, der i 1900 byggede Hotel Mygind i Aalbæk. Hotellet blev bygget omkring år 1900 af P. H. Jacobsen. Han var postbud, men fandt ud af, at han ville være hotelejer. Hans kone, Laura, passede også en lille købmandsbutik ved siden af hotellet.\nHotelejer Jacobsen var en driftig mand på sin tid. Han tjente mange penge og kunne udvide hotellet flere gange. Blandt andet blev den lange lave tilbygning mod Stationsvej med årene længere og længere. Ægteparet solgte Hotel Mygind i 1940 og byggede i stedet det hus, som i dag stadig er kendt som Dr. Høegs hus på Stationsvej. Efter Jakobsens havde Hotel Mygind en række ejere – blandt andre Fru Skov. Mange fester er blevet holdt i den store sal, og senere indrettede Jørgen Lyngkilde et meget flot diskotek. Gerda Mose, der ejede ejendommen fra 1981 til 1986, kan berette om en tid med mange private fester og norske turister på endagsbesøg i Aalbæk.\nDe dansede gerne i diskoteket en søndag formiddag. Tøjbutikken Corner, som i dag er en meget dygtigt drevet modeforretning på byens hovedstrøg, åbnede oprindeligt i stueetagen på hjørnet af Stationsvej og Centralvej – altså i underetagen af Hotel Mygind.\nGennem 80’erne og begyndelsen af 90’erne var hotellet ejet og forpagtet af flere forskellige, indtil det i begyndelsen af 90’erne blev overtaget af frederikshavneren Jesper Pedersen, der lod Mygind indrette til lejligheder. Senere var ejendommen ejet af en gruppe investorer i ]ydsk Rådgivningscenter. I dag er det selskabet Hofredo, der ejer bygningen.\nMange har minder om en eller anden oplevelse på Hotel Mygind. Da hotellet brændte fredag aften 28. juli 2000 gjorde det særlig ondt på Lis H. Olesen fra Aalbæk. Det var nemlig hendes fars onkel, P.H. Jakobsen, der byggede hotellet.\n– Når jeg hører nogle af de unge snakke om, at det var ikke det værste, der kunne ske, når det gamle skidt brændte, så bliver jeg ked af det. Desværre har bygningen ikke været ordentlig ved1igeholdt, sagde Lis H. Olesen dagen efter branden til den lokale avis.\nH’et i både hotelejerens og Lis’ navn står for Haaber, og der er stadig flere med1emmer af familien i Aalbæk. Lis Olesen mindes med glæde mange gode op1evelser på hotellet.\n– Der b1ev ho1dt nog1e rigtig gode baller i mine unge dage. Nog1e loka1e musikere spillede, vi dansede og havde det sjovt. Hvis der var nog1e unge mænd, der var uenige, gik de udenfor og ordnede slagsmålet. Bagefter kom de ind og dansede videre, husker hun.\nDer var mange gode orkestre, der spillede pigtråd og tidens toner op gennem årene. Nogle af de mest kendte var Stardust med de lokale brødre Mose med flere.\nHotel Mygind var også skueplads for danseskole i byen, og Mygind lagde også på skift med kroen lokaler til idrætsforeningens afslutningsfester og baller, hvor mange kærlige forhold b1ev indledt. Senere blev det moderne med diskoteker, og den store sal blev indrettet med bløde plyssæder, og bajerne blev til farverige drinks. Mange – måske specielt hannerne – husker nogle letpåklædte damer, der i den grad kunne piske stemningen op og hidse de lokale drenge op til lir. Det er vist ingen hemme1ighed, at der stadig er aalbækkere, som af gammel vane slår et sving ind over brostenene på gårdspladsen blot for at opdage, at værtshuset er lukket. De husker også præcis, hvor baren stod i den store sal og senere i diskoteket. Og hvor toilettet var, og hvor…\nPåsat brand er uopklaret\nAALBÆK: Kriminalpolitiet athørte en række personer, men det endte uden spor af den el1er de personer, der fredag 28. juli 2000 satte ild til det tidligere Hotel Mygind i Aalbæk. Politiet har nu lagt sagen væk som uafklaret.\nPolitiets teknikere fandt hurtigt ud af, at branden var påsat ved, at brandstifteren havde hældt brændbar væske ud ved fordøren. Ilden fik hurtig fat i trappen, og derved søgte flammerne opad og fik hurtigt fat i de øverste etager. Hele indmaden på første og anden sal i hjørnebygningen udbrændte ved branden, som kunne ses mange kilometer borte. Den sorte røg sendte signalet om storbrand i Aalbæk, og nysgerrige stimlede sammen. Politiet ser stadig med stor alvor på forbrydelsen, da der er tale om en beboelsesejendom, hvor brandstifterens gerning kunne have kostet menneskeliv.\nHotellet ændrede midt i 1990’erne status og lukkede som diskotek og udskænkningssted for at genopstå som en bygning med i alt syv lejemål. En række af disse personer var hjemme, da ilden blev påsat, men der var dog ingen personer hjemme på første og anden sal i hjørnebygningen, der udbrændte totalt. Kriminalpolitiet har siden branden arbejdet på at finde brandstifteren, men uden held. Skul1e en eller anden komme i tanke om at have set eller hørt noget, kan kriminalpolitiet i Frederikshavn kontaktes på telefon 98421444.\nAnnonce fra Søndag d. 30 Juli – 100 år gammel bygning blev ødelagt af brand.\nHISTORIE: Det var et postbud, der i 1900 byggede Hotel Mygind.\nHotel Mygind, der blev voldsomt raseret af brand fredag aften, er bygget i 1900.\nBilledet er fra fredag aften, da nogle af beboerne i tilstødende lejligheder følger med i brandens udvikling.\nAALBÆK: Da det tidligere Hotel Mygind brændte fredag aften gjorde det særlig ondt på Lis H. Olesen fra Aalbæk. Det var nemlig hendes fars onkel, P.H. Jakobsen, der byggede hotellet for 100 år siden.\n– Når jeg hører nogen af de unge snakke om, at det var ikke det værste, der kunne ske, når det gamle skidt brændte, så bliver jeg ked af det. Desværre har bygningen ikke været ordentlig vedligeholdt, siger Lis H. Olesen.\nH’et i både hotelejerens og Lis’ navn står for Haaber, og der er stadig fle1e medlemmer af familien i Aalbæk.\n– Min fars onkel var postbud, men kom efter at han ville være hotelejer. Han kone, tante Laura, passede også en lille købmandsforretning ved siden af hotellet, fortæller Lis Olesen.\nHotelejer Jakobsen var en driftig mand på sin tid. Han tjente mange penge og kunne udvide hotellet i fle1e omgange. Blandt andet blev den lange lave tilbygning mod Stationsvej med årene længere og længere.\nÆgteparret Jakobsen solgte Hotel Mygind i 1940 og byggede i stedet det hus, som i dag er kendt som Dr. Høegs hus på Stationsvej.\n– Det glæder mig meget, at de unge mennesker, som i dag bor i huset stadig kalder det for “Haaber”, siger Lis Olesen.\nLis Olesen, der i dag er 64 år, mindes med glæde mange gode oplevelser på hotellet.\n– Der blev holdt nogle rigtig gode baller i mine unge dage. Nogle lokale musikere spillede, vi dansede og havde det sjovt. Hvis der var nogle unge mænd, der var uenige, gik de udenfor og ordnede slagsmålet. Bagefter kom de ind og dansede videre.\nEfter at Jakobsen solgte hotellet, har det haft et utal af ejere. Mange fester er blevet holdt i den store sal, og senere indrettede Jørgen Lyngkilde et meget flot diskotek.\nGerda Mose, der ejede ejendommen fra 1981 til 1986, kan berette om en tid med mange private fester og norske turister på endagsbesøg i Aalbæk. De dansede gerne i diskoteket en søndag formiddag.\nTøjbutikken Corner åbnede oprindeligt i stueetagen på hjørnet af Stationsvej og Centralvej. (Corner betyder hjørne på engelsk, red.).\nGennem 80’erne og begyndelsen af 90’erne var hotellet ejet og forpagtet af flere forskellige, indtil det i begyndelsen af 90’erne blev overtaget af frederikshavneren Jesper Pedersen, der lod Mygind indrette til lejligheder.\nI dag ejes ejendommen af en gruppe investorer i Jydsk Rådgivningscenter.\nPolitiets teknikere skal undersøge brandtomt\nAALBÆK: Politiets teknikere skal snarest muligt forsøge at finde årsagen til branden fredag aften på det gamle Hotel Mygind i Aalbæk.\nFor indsatsleder Tage Øhrberg er det stadig en gåde, hvorledes branden kunne opstå.\nØjenvidner har opfattet branden som meget voldsom og forta1t, at den udviklede sig meget hurtigt.\n– Vi plejer at sige, at brand opad udvikler sig på sekunder og nedad på timer. Derfor vil den mest logiske konklusion være, at branden er opstået i trappeopgangen ved fordøren ud mod Stationsvej. I hvert fald er trappen stort set væk, forklarer Tage Øhrberg.\nOmrådet omkring Mygind er afspærret, da der er fare for sammenstyrtning. Det er farligt at opholde sig for tæt på den udbrændte bygning.\nDer må ikke ryddes op i brandtomten af hensyn til politiets tekniske undersøgelser.\nDet er et faktum, at der i bygningen var masser af gammelt træværk og gulvtæpper, som ilden kunne få godt fat i.\nDet er medarbejdere fra politiets brandtekniske afdeling i Aalbo1g, der skal undersøge tekniske spor, men det har ikke været muligt at få oplyst, hvornår disse undersøgelser kan laves.\nDen beboer, som var savnet fredag aften under branden, er vendt hjem til Aalbæk.\nFoto er fra torsdag d. 14 november 2002\nDet tidligere Hotel Mygind fremstår i dag som en flot bygning.\nHjørnelejligheden nderst blev første station for byens tøjforretning Corner.\nLørdag d. 29 Juli kl. 3:21\nFrygte man at det nu var Skagens tur til at få en hotelbrand. Det var en brandmelder der meldte om brand i Clausens Hotel. De 8 mand kunne dog hurtigt vende snuden hjemad igen da der kun var tale om blind alarm. Nogle gæster havde moret sig med at smadre glasset til et af brandtrykkene.\nLørdag d. 5 August kl. 16:58\nBrændte der noget græs ved remisserne på Markvej. De 9 brandmænd kunne hurtigt slukke branden med højtrykslange.\nLørdag d. 16 August kl. 19:05\nRykkede 13 mand ud til brand i køkken på Danavej. Og ved ankomsten var der meget røg i køkken og gang. Der blev hurtigt sat et par røgdykkere ind og disse kunne melde tilbage,at branden var slukket og at det drejede sig om komfur og emhætte. Efterslukning og kontrol af loft blev udført,og da der ikke var mere der brændte kunne man køre tilbage til stationen.\nMandag d. 21 August kl. 7:01\nLugtede det så meget af røg i centerkiosken at man valgte at sende bud efter brandvæsnet. 11 mand mødte op og det kunne konstateres at det drejede sig om afbrænding af haveaffald bag centeret. Man kunne derfor køre tilbage på stationen uden at foretage sig yderligere.\nFredag d. 25 August kl. 14:59\nVar der brand på Markvej 121. 9 mand var med på denne udrykning. Det viste sig at være en fryser i et udhus (garage) der brændte.Et par røgdykkere og en H.T.slange kunne hurtigt ordne denne sag og man kunne vende tilbage til stationen.\nBlev der afholdt brandøvelse for Skagen og Ålbæk brandmænd. Øvelsen var en brandhus øvelse.og var derfor henlagt til beredskabsskolen i Hvims. Der var monmenter der skulle øves: eftersøgning i røgfyldt og mørk bygning,container og pumpeøvelser.\nTorsdag d. 14 September kl. 18:05\n“Brandmelder Clausens Hotel” Sådan lød meldingen….Kort tid efter radioprøven 8 mand var til at konstatere at der var tale om blind alarm,muligvis fordi nogle havde røget under en detektor.\nTirsdag d. 3 Oktober\nDer skulle afholdes brandøvelse denne dag,men for at lave en anderledes øvelse blev den lavet om det gik hurtigere nu end i foråret,henlagde man øvelsen til F.F.´s oliedepot på havnen,hvor der er et overrislingsanlæg der skal afprøves hvert år. Klokken 18:35 lød alarmen og der blev så taget tid på udrykning og indsats. De 12 mand udførte et godt stykke arbejde,og den egentlige brandøvelse gik med at diskutere om der var noget man kunne gøre bedre.\nTirsdag d. 10 Oktober\nTo gange på samme døgn måtte 12 mand af sted til brandmelder Ældreboligerne Lindevej,begge gange var der tale om blind alarmer.\nMandag d. 16 Oktober – GRUNDKURSUS BRAND: EN UDDANNELSE DER GIVER SELVTILLID:\nSKAGEN: To frlvilliqe ved kommunens beredskabsforvaltning, en ansat hos Falck i Skagen og en holdleder fra brandstationen i Aalbæk, eller henholdsvis Heldi Jacobsen, Helle Holmene, Brian Pedersen og Preben Holm.\nAlle glade for at være en del af brand – og redningsberedskabet i Skagen Kommune. De kan kun anbefale uddannelsen til brandmand, der begynder med “Grundkursus Brand”.\nEt grundkursus, der i øvrigt starter et nyt hold af den 24, oktober på Buttervej. Og der er stadig lediqe pladser, skulle vi qøre honnør og sige.\nVejen åbnes forbrandmajor – drøm\nGRUNDKURSUS BRAND: Kommunens beredskab vil have flere med i beredskabet i Skagen og Aalbæk.\nSKAGEN: Tidligere havde Danmark to branduddannelser: En, der var rettet mod et fredsberedskab. Den sørgede Beredskabsstyrelsen for. Og en, der rettede sig mod et krigsberedskab, som Civilforsvaret havde ansvaret for.\nIndholdet af uddannelserne var dog stort set ens.\n– Men med Berlinmurens fald, troede man, at nu var der for evigt fred. Og så samlede staten uddannelserne for at spare, så der nu er kun et enstrenget beredskab, fortæller stationsleder på Buttervej, Tage Øhrberg.\nDet beredskab vil brandberedskabet i Skagen Kommune nu gerne have nogle flere skagboer, Aalbækkere m.fl. med ind i. Så 24. oktober begynder et nyt grundkursus i brand. Mod at man stiller sig tilrådighed for Skagen Kommunes beredskab, er kurset gratis.\n– Vi vil gerne have folk, både piger og mænd, til at melde sig til det kursus. Det er et kursus, der kører på et teoretisk indhold, siger Tage Øhrberg.\nHar man en drøm om at blive “brandmajor”, kan man komme tættere på dens opfyldelse, ved bagefter at gå videre med den praktiske “Funktionsuddannelse Brand”.\nGrundkursus Brand tager 37 timer fordelt på 12 uger, og foregår på Beredskabsforvaltningen, Buttervej 58. I kurset indgår brandteori, slukningsteori, kendskab til brandmateriel, røgdykning og bekæmpelse af olieforurening.\nMangel i Aalbæk\nKravene til deltagerne er, at man er fyldt 18 år, har et godt helbred og bor i kommunen.\nHoldleder på brandsstationen i Aalbæk Preben Holm vil gerne have flere folk med i beredskabet der. I øjeblikket er de 12 mand – nok til tre hold under hver sin holdleder, Preben Holm og to andre. Det giver en uges vagt hver tredje uge, hvor man skal være k1ar til at blive kaldt ud.\n– Vi vil gerne have en backing-gruppe. Vi ser gerne, at de folk, som efterfølgende skal bemande stationen, bliver uddannet her på Buttervej, siger han.\n– Vi er meget interesseret i, at folk, der bor og arbejder i Aalbæk, melder sig til kurset.\nArbejde, der får folk til at flytte andre steder hen, er en trussel for en by som Aalbæk. Men for de, der flytter, vil uddannelsen stadig kunne bruges.\n– Hvis man så flytter, kan man bruge uddannelsen der, hvor man flytter hen.\nMan bliver en del af lokalsamfundet\nGRUNDKURSUS: 24. oktober begynder et nyt kursus – blandt andet med røgdykning.\nSKAGEN: Heidi Jacobsen på 31 har aldrig fortrudt, at hun i november 1998 meldte sig til Beredskabsforbundets “Grundkursus Brand”.\nFire modige røgdykkere parat til at redde menneskeliv.\nHeidi Jacobsen fortæller, at i starten var det nysgerrighed, der fik hende til at melde sig til grundkurset.\n– Men efterhånden blev jeg tændt, siger hun.\nBrandmænd har ansvar\nMen en vigtigere grund til, at Heidi Jacobsen valgte branduddannelsen, er, at man som brandmand får et ansvar. Man bliver en del af lokalsamfundet, og tager aktivt del i opgaverne.\n– Vi har for eksempel været ude og samle olie op påstranden, fortæller hun.\n– Og vi er førstehjælpsvagter, når der er Skaw Cup, ved MC-træf og festival. At der kommer de der unger og spiller fodbold, og man kan tage et par eftermiddage på stadion.\nGrunduddannelsen gav Heidi Jacobsen mange nye indtryk at bearbejde.\n– Det var spændende. Jeg blev opmærksom på noget, jeg aldrig tidligere havde skænket en tanke – for eksempel hvordan man slukker en brand, hvor hurtigt en brand udvik1er sig, og hvordan en brandhane fungerer.\n– Jo mere man fik at vide, jo mere spændende blev det.\nHun blev uddannet som røgdykker. Lærte hvordan man går ind i et brændende hus med iltmaske – og aldrig uden sin makker. Man skal altid være to og to sammen, når man arbejder som røgdykker.\n– Det var ikke farligt, og jeg var ikke bange, men det var spændende. For “hvor blev makkeren nu af?” Det var mørkt, fortæl1er Heidi Jacobsen.\n– Når man så kom ud på den anden side, kunne man sige til sig se1v: “Jeg k1arede det!”\nTuren ind i et brændende hus sker ikke altid gennem en dør – et hul i taget kan også være vejen ind.\n– Det er en stor udfordring at kravle ind i sådan et lille hul, husker Heidi Jacobsen turen ind i det brændende hus, der ikke nødvendigvis sker gennem en dør.\nHeidi Jacobsen følte sig dog aldrig presset længere end til sine egne grænser.\n– Det er altid tilladt at sige fra en dag.\nDen der macho-stil er der alligeve1 ikke nogen, der kan bruge.\nGrundkurset består overvejende af teori. Og da Heidi stod med kursusbeviset for, at hun havde bestået, stod hun samtidig med en tom følelse indeni.\n– Jeg tænkte:”Det var så det!”\nDet var underligt at have gjort første de1 færdig, for man var jo ikke uddannet alligevel, men stod sådan midt i det hele.\nSå bagefter meldte Heidi Jacobsen sig til den udviddede funktionsuddannelse i brandslukning. Her kunne hun prøve teorien af i praksis. Ikke ude i det virkelige livs ulykker, men på øve1sesplan.\nEn udfordring ligger stadig ude i fremtiden og venter på Heidi Jacobsen: Det er indsatsen, hvor det for første gang gælder liv og død.\n– Jeg tror det bliver meget anderledes i forhold til øvelserne under uddannelsen. De foregik i faste rammer.\n– Nu bliver det pludseligt ukendt, for man ved ikke, hvordan en brand kan udvik1e sig, siger hun.\n– Jeg er ikke bange ved tanken, for man føler sig ikke alene, man har altid no gen omkring en. Men det er da spændende at vente på: “Nu er det nu!”\nHeidi Jacobsen er ulønnet frivillig, og tilhører andet beredskab, der bliver tilkaldt, hvis første beredskab ikke er nok. Hun har heller ingen drøm om at blive ansat som brandmand.\n– Nej, for så bliver man bundet af det.\nHeidi Jacobsen har to børn og et på vej. Hun er gartner i Skagen Kommunes Grøn Service-afde1ing. Og det arbejde er hun glad for.\nHoldleder Preben Holm, Aalbæk brandstation, de to frivillige i beredskabet i Skagen, Heidi Jacobsen og Helle Holmene,og fra Falck Brian Pedersen begyndte alle med at tage grunduddannelsen i brand.\nMandag d. 6 November. kl. 10:16\nAlarmen lød på brand Karstensens Skibsværft Stålkajen 12 mand gjorde sig klar til indsats. På vej til brandstedet blev det klart at det var en brandmelder fra “Katedralen” der havde udløst alarmen. Det viste sig at være en blind alarm og man kunne køre tilbage på stationen.\nBrandøvelse og samtidig kunne 2678 Gert fejre 10 års jubilæum ved Falck… og det gjorde han med smørrebrød øl og vand. Men først skulle brandøvelsen være overstået. Der blev gennemgået knob og stik,samt motorsav,motorskæreskive og man kikkede lidt på frigørelsesværktøjet. Derefter kunne man nyde en øl…eller for nogens vedkommende flere i de tilstødende lokaler.. God øvelse og jubilæum\nSøndag d. 26 November. kl. 17:10\nBrændte en container på Markvej,og de 6 mand kunne hurtigt med en smule vand slukke ilden.\nDer var ikke flere brande at berette om i november.\nJulefreden sænkede sig hurtigt inden for brandvæsnet i Skagen i år 2000. Da det var der ikke var nogen brandøvelse denne måned var første gang i december man mødtes.\nSøndag. 17 December KL:17:11\nBrand i kutter pier 2 varmeldingen . Det viste sig at være tale om en skagen kutter S 473 Birgitte der havde fået en lidt for varm skorsten. Slukning foregik uden de store problemer og de 10 mand kunne returnere til stationen.\nMandag D. 25. December KL:17:18\nVar der igen problemer med S473 Birgitte forbipasserende havde set og lugtet røg ,som viste sig at komme op fra maskinrummet Heldigvis var der ikke brand i selve maskinen men derimod igen i skorstenen som var helt tilstoppet af sod. Der var denne helligdag op til flere som mødte i hvid skjorte og slips, da der var mange til julefrokost på dette tidspunkt. Velklædte brandmænd andet kan man ikke sige om det.\nSøndag d. 31 december\nBlev der traditionen tro holdt nytårsparade på stationen og Efter et par hyggelige timer, kunne alle gå hvert til sit og håbe på en rolig aften og nat!!!!!!! Der var ikke flere brande i 2000.


33 procent i skat: Danske Bank-chefer sparer millioner i skat på forskerordning - politiken.dk\nHollandske Chris Vogelzang er ny direktør for Danske Bank, og er formentlig en af de fire chefer i banken, som er ansat på forskerordningen. Hans grundløn er på 15 millioner kroner.\nHollandske Chris Vogelzang er ny direktør for Danske Bank, og er formentlig en af de fire chefer i banken, som er ansat på forskerordningen. Hans grundløn er på 15 millioner kroner. Foto: Jens Dresling\nVirksomheder 26. nov. 2019 kl. 10.47\nAnsatte på forskerordningen skal betale en bruttosats på 27 procent og AM-bidrag.\nDet løber op i en samlet skat på 32,84 procent, men de ansatte på ordningen mister muligheden for at få fradrag.\nForskere er personer, der udfører forskningsarbejde, og som har en forskningsmæssig uddannelse på minimum ph.d.-niveau. Forskerens kvalifikationer skal være godkendt af en offentlig forskningsinstitution eller Danmarks Frie Forskningsfond.\nNøglemedarbejdere er medarbejdere, der modtager en månedsløn på mindst 66.600 kr. (68.100 kr i 2020). For dem er der ingen uddannelseskrav, men de må ikke inden for de sidste fem år før ansættelsen have været en direkte eller indirekte del af ledelsen i virksomheden.\nOpdateret 12.45 med svar fra Morten Bødskov (S)\nFire ud af syv Danske Bank-direktører er ansat på den såkaldte forskerordning og kan derfor nøjes med at betale 32,84 procent i skat, selv om deres lønninger placerer dem langt over grænsen for topskat.\nBanken ønsker ikke at oplyse, hvilke fire direktører der er tale om. Men ifølge Anders Drejer, ledelsesprofessor på Aalborg Universitet, kan feltet indsnævres til den nye administrerende direktør fra Holland, Chris Vogelzang, og tre andre medarbejdere, hvoraf to er danske.\nDer er nemlig de fire, som opfylder kravene for ordningen, hvor man ikke må have arbejdet i Danmark de seneste ti år, og man kan maksimalt være på ordningen i syv år.\n»Det forarger, at der er to danskere, som kommer hjem på en forskerordning. Jeg synes faktisk, at det er en skandale. Den er designet til at tiltrække interessante forskere til Danmark. Den er ikke lavet til, at den skal tiltrække højtlønnede danske bankdirektører«, siger Anders Drejer til Ekstra Bladet.\nEkstra Bladet har foretaget beregninger af de fire direktørers offentligt tilgængelige lønninger. Med en grundløn på 15 millioner kroner om året står Chris Vogelzang til at spare i omegnen af 3,3 millioner kroner om året på forskerordningen, sammenlignet med hvis han havde betalt topskat.\nDe tre andre direktører sparer beløb mellem 1,1 og 2,4 millioner kroner om året i skat.\nLæs også: Danske Bank har indført ansættelsesstop\nNødvendigt i situationen\nForskerordningen blev indført i 1992 for at gøre det attraktivt for udenlandske forskere at slå sig ned i Danmark. Den giver de ansatte på forskerordningen en gunstig bruttoskattesats, som i dag er på 27 procent, i en tidsbegrænset periode. Ansatte på forskerordningen skal stadig betale arbejdsmarkedsbidrag og mister muligheden for andre fradrag.\nForskerordningen har før været omdiskuteret, fordi den også giver virksomheder mulighed for – ud over forskere – at ansætte såkaldte nøglemedarbejdere, som er medarbejdere, der tjener mere end 66.600 kroner om måneden.\nLæs også: Fallesen: Danske Banks nye strategi kan få hård modvind\nDet har sportsklubber ofte brugt til at ansætte udenlandske spillere på gunstige kontrakter.\nForskerordningen er fuldt ud lovlig at benytte, men Danske Bank har ikke før nu ønsket at være åbne omkring brugen af ordningen på direktionsniveau.\nBanken har ikke ønsket at svare specifikt på Ekstra Bladets spørgsmål, men har sendt et generelt svar fra bestyrelsesformanden, Karsten Dybvad.\nHan ønsker ikke at forholde sig til, hvem de fire direktører er, grundet »personlige skatteforhold«, men siger, at bankens situation gør det særlig vigtigt for Danske Bank at tiltrække »erfarne og kompetente personer, der arbejder i udlandet«.\nLæs også: Danske Bank er sigtet for at snyde kunder\nDanske Bank har de sidste par år haft flere kritiske sager, og banken er blandt andet under efterforskning for hvidvask gennem bankens tidligere filial i Estland og desuden sigtet for at snyde kunder i Flexinvest-sagen.\nSagerne har sat deres tydelige spor i regnskaberne, hvor Danske Bank sidste år fik barberet næsten en fjerdedel af sit overskud i årets første ni måneder – fra 15 til 11 milliarder kroner – ligesom det forventede resultat for 2019 blev nedjusteret i sommer med 1 milliard kroner.\n»Der er ikke nogen tvivl om, at i den situation, vi er i i øjeblikket, er det særlig vigtigt for os i Danske Bank at kunne tiltrække den rette erfaring og kompetence i ledelsen og blandt vores medarbejdere«, lyder det i svaret fra Karsten Dybvad til Ekstra Bladet.\nSkatteminister Morten Bødskov (S) siger i et skriftligt svar til Politiken, at forskerordningen de sidste ti år er blevet udvidet flere gange af skiftende regeringer. Derfor er det naturligt, at der i dag er flere på ordningen end før, og at det i sig selv ikke er et problem.\n»Formålet er trods alt at hjælpe virksomheder og forskningsinstitutioner med at tiltrække højtkvalificeret arbejdskraft, som det ellers ville være vanskelig at få til Danmark. Det er i vidt omfang personer, der uden ordningen ikke ville arbejde og blive beskattet i Danmark, og derfor går Danmark ikke nødvendigvis glip af store skatteindtægter. Regeringen har ingen planer om at ændre på ordningen« skriver Morten Bødskov.